Estratègies per la comprensió lectora | Teenscenter\nHomeAll Posts...Estratègies per la comprensió lectora\nLa comprensió lectora és una competència essencial per la vida i es per això que hem d’assegurar-nos que els alumnes la desenvolupen de forma significativa. Gràcies a la comprensió lectora som capaços de resoldre problemes de matemàtiques, comprendre les instruccions d’un joc o simplement disfrutar una estona llegint un bon llibre. La comprensió lectora en l’aula és molt important, en aquest article et donem unes estratègies molt interessants.\nÉs important analitzar quina ha de ser l’actuació del docent en el procés d’aprenentatge que realitza l’alumne. Cal reflexionar sobre les metodologies que potencien l’adquisició de les habilitats que es posen en funcionament en situacions d’ensenyament-aprenentatge de la comprensió lectora.\nPer tot això, cal disposar d’eines que facilitin el desenvolupament d’estratègies positives respecte la comprensió lectora:\nCal reforçar aspectes perceptius i de memòria.\nTreballar diferents tipus de lectura i de forma funcional. Cal que hi hagi un ventall de lectures variades en diferents formats, diferents tipus de text: cartes, revistes, diaris, cartells, notes…\nIncloure textos elaborats pels propis alumnes, textos preparats, mitjans informàtics.\nModelar i acompanyar, adequant-se al nivell del nen en els suports en el tipus i la quantitat de textos que proposem. Seleccionar adequadament els textos a llegir en les diferents àrees.\nEquilibrar adequadament lectura individual, de preparació prèvia a la lectura col·lectiva, per parelles, expressiva…\nPlantejar objectius per a cada lectura i en funció d’aquests adaptar l’activitat.\nEnsenyar estratègies abans, durant i després de la lectura per aprendre a:\nSolucionar aspectes de vocabulari\nCaptar les idees principals\nL’estructura del text\nMecanismes de control de la comprensió\nEnsenyar a elaborar preguntes pertinents sobre un text\nExplicitar i modelar les estratègies més importants\nPracticar de forma habitual la comprensió lectora de manera individual, cadascú al seu nivell, amb autonomia i respectant el ritme personal.\nFer una lectura en veu alta d’una descripció, d’un poema o altre tipus de text i identificar els seus personatges.\nLlegir una part d’una història (inici o final) i anticipar la resta o esbrinar com ha estat l’inici de la història.\nLlegir un conte (breu) dues vegades: la primera de forma correcte tal i com figura en el text, i la segona incloent algunes variacions (noms, dades, accions…) i identificar els errors i esmentar-los en finalitzar la segona lectura.\nLlegir un conte prèviament retallat. Es retallen els paràgrafs del conte, es barregen per tal de que quedin desordenats i se’n dona un a cada participant. Es va llegint segons l’ordre que es considera que pot tenir. Cada participant llegeix la part que creu que va en el moment que li toca.\nProposar activitats combinant les diferents habilitats comunicatives: llenguatge oral – lectura – escriptura.


Busquen un pescador que va sortir aquest diumenge del port de Deltebre\nUn helicòpter i dues embarcacions de Salvament Marítim rastregen la desembocadura del riu\nRedacció 16/04/2018 - 11.30 Actualitzat 16/04/2018 - 14.52\nBocana del port de Deltebre, d'on va sortir el pescador desaparegut (ACN)\nSalvament Marítim busca un pescador que aquest diumenge al matí va sortir del port de Deltebre, al Baix Ebre, i encara no ha tornat.\nUn helicòpter i dues embarcacions busquen el pescador, de 32 anys, que va sortir amb un vaixell de cinc metres d'eslora i sense cabina per anar cap a la zona de la Marquesa i el far del Fangar. Salvament Marítim va rebre l'avís aquest diumenge a la tarda i va activar l'operatiu de recerca.\n SALVAMENTO MARÍTIMO (@salvamentogob) 16 d'abril de 2018\nL'operació de recerca es va aturar a la nit, i aquest matí s'ha reprès el dispositiu. A més de l'helicòpter i de les dues embarcacions, també s'han desplegat efectius de la Creu Roja -amb un vaixell-, Bombers i pescadors de la zona, que ajuden a buscar l'home en el tram del riu Ebre que va des del port de Riumar a la desembocadura.


L'UJI impulsa el projecte educatiu «Ajudar és guanyar» per a conscienciar a través de l'art\nUJI Notícies L'UJI impulsa el projecte educatiu «Ajudar és guanyar» per a conscienciar a través de l'art\nL'UJI impulsa el projecte educatiu «Ajudar és guanyar» per a conscienciar a través de l'art Una exposició virtual recull el treball d'alumnat de l'UJI i altres centres educatius, instituts i escoles de la província\n03/06/2021 | SCP\nLa Universitat Jaume I de Castelló, després de la bona acollida de l'exposició virtual «Sols amb igualtat serem millors» presentada el desembre de 2020, torna a liderar un projecte educatiu en línia que pretén conscienciar a la població mitjançant l'art en les seues diferents disciplines.\nLa mostra, sota el lema «Ajudar és guanyar», ofereix obres artístiques creades per l'alumnat de l'UJI i altres centres educatius, instituts i escoles, de localitats de Castelló, juntament amb col·laboracions en els camps del dibuix, el teatre, la literatura i la fotografia. El projecte, finançat amb la convocatòria de projectes culturals UJI-encultura del Vicerectorat de Cultura i Relacions Institucionals, també ha comptat amb la col·laboració d'entitats no lucratives com Cáritas, Koopera, Creu Roja i Banc d'Aliments.\nL'exposició podrà visualitzar-se a partir d'aquest dijous 3 de juny, a les 10 hores, en el canal de YouTube de CulturaNet amb el títol «Exposició virtual Ajudar és guanyar» o en el següent enllaç: https://youtu.be/qhdslleg_ng. Una altra de les novetats d'enguany és que l'exposició s'oferirà en valencià amb subtítols en castellà.\nLes quatre temàtiques que l'alumnat de l'assignatura Màrqueting Social i Polític de 4t curs del Grau en Administració d'Empreses de l'UJI, encarregat de coordinar a tots els centres, ha abordat durant el present curs 2020-21 han sigut l’ajuda a persones que no tenen recursos econòmics per a poder alimentar-se, vestir-se o per a continuar estudiant, i l'ajuda a les famílies amb xiquets o xiquetes menuts que no tenen un joguet per a poder gaudir-ne. L'ombra allargada de la pandèmia i els seus estralls estan darrere de moltes d'aquestes temàtiques, encara que l'espectador també podrà reflexionar sobre l'altra cara de la moneda a partir del consumisme exacerbat i les compres compulsives (en roba, aliments…).\nEls centres i persones que han participat en aquesta iniciativa són alumnat d'ADE de l'UJI, CEIP Censal de Castelló, CEIP Grangel Mascarós de l'Alcora, la contacontes Rosabel Canós, l'artista grafitera Isabelle Nuytten, l'escriptor i mestre Josep Joan Miralles i Torlà, el també escriptor Raúl Hernández, alumnat de 3r d'ESO de la Secció d'Educació Secundària Alfonso XIII de Cabanes, el fotògraf Joan Tomàs Miralles, l'artista de reciclatge creatiu Alejandra Campos, alumnat de l'IES Gilabert de Centelles de Nules, l’Escola d’Art i Superior de Disseny de Castelló, grup Maset de Frater de Castelló, alumnat de l'assignatura Producció Audiovisual del Grau en Publicitat i Relacions Públiques de l'UJI, el grafiter Lucás Adrián Rocher i Rubén Guzmán García, enginyer de disseny industrial per la Universitat de València.\nLa coordinació de tot el projecte ha sigut, una vegada més, dirigida pels professors Vicent Tortosa Edo (ADE) i José Antonio Arias (EASD). L'exposició està dissenyada per la firma CulturaNet amb la veu en off de la periodista cultural Patricia Mir Soria.


En el seu llegat conviuen obres com l’interiorisme del Flash Flash amb l’Estadi Olímpic dels Jocs del 1992\n7 min. Barcelona 19/10/2020 19:23\n260x366 Federico Correa, arquitecte clau de la Barcelona olímpica / ANTONI BERNAD Federico Correa, arquitecte clau de la Barcelona olímpica / ANTONI BERNAD\nL’arquitecte Federico Correa (1924-2020) deixa una empremta capital com a arquitecte i, al mateix temps, com a professor de tantes promocions d’arquitectes catalans, i tot això vestit amb una imatge d’un dandi entregat al culte a la bellesa. “Gran mestre per a una generació d’arquitectes que no podrà oblidar-te”, va dir d’ell, aquest dilluns, el seu deixeble Òscar Tusquets. I va reblar: “Les teves màximes i anècdotes continuaran monopolitzant els nostres sopars. Un etern agraïment pels teus ensenyaments i per més de seixanta anys d’amistat”.\nUna de les frases més cèlebres de Correa, que va formar amb Alfonso Milà (Barcelona, 1924-2009) un dels despatxos més destacats a Espanya durant la segona meitat del segle XX, era que “les modes” eren el pitjor enemic de l’arquitectura. Ho va demostrar amb la intemporalitat singular que desprenen els interiorismes de la truiteria Flash Flash i el restaurant Il Giardinetto, o amb els grans projectes com la reforma de l’Estadi Olímpic; el Museu Episcopal de Vic, fet a mida de les col·leccions; la torre d’habitatges Monitor, a l’avinguda Diagonal de Barcelona, i la Casa Serra, seu de la Diputació de Barcelona. Entre les seves obres més recordades també hi ha l’interiorisme de les botigues Olivetti a Espanya i l’ampliació de la fàbrica Godó i Trias a l’Hospitalet.\nFederico Correa va morir aquest dilluns als 96 anys a casa seva i precisament avui l’editorial Tusquets treu a la venda un llibre de converses de Correa amb els arquitectes Lluís Clotet, David Ferrer, Elías Torres i el mateix Òscar Tusquets titulat Un maestro de arquitectos en Barcelona, amb la foto de portada d’Antoni Bernad que reproduïm en aquesta pàgina. Malgrat que el seu estat de salut era molt delicat, Correa el va arribar a veure.\n651x366 L’Anella Olímpica / ARA ARA / FRANCESC MELCION L’Anella Olímpica / ARA ARA / FRANCESC MELCION\nComençar dissenyant un banc\nHavia obtingut el títol d’arquitecte per l’Etsab l’any 1953 -un dels seus professors va ser Josep Maria Jujol- i en va ser un professor llegendari des del 1959 fins a la seva jubilació el 1990, tot i ser-ne expulsat al final del franquisme juntament amb una seixantena de professors per donar suport al Sindicat Democràtic d’Estudiants de la Universitat de Barcelona, expulsió que va aprofitar per col·laborar en la fundació de l’escola Eina. “Era el professor més singular”, recorda l’arquitecte i deixeble David Ferrer. “Feia un pedagogia molt moderna i tenia una habilitat única. Socràtic, parlava molt amb els alumnes i les seves classes eren exclusivament la correcció dels projectes. Aparentment no hi havia base teòrica, però la teoria s’anava destil·lant en les correccions que et feia”. Feia que els estudiants aprenguessin a desenvolupar un projecte amb exercicis aparentment senzills com dissenyar un banc. “A partir d’aquí començaven a aflorar tots els problemes d’un projecte arquitectònic”, recorda Ferrer.\n“L’Alfonso [Milà] era afable, divertit, amb un gran sentit de l’humor, però sobretot compartia amb mi la passió per l’arquitectura”, va dir Correa del seu soci, a qui coneixia des que tenien 9 anys a l’escola dels jesuïtes del carrer Casp. Abans de fundar el seu despatx, va treballar al de Josep Antoni Coderch, a qui, malgrat el tarannà conservador, va reivindicar juntament amb Oriol Bohigas com la baula que connectava amb la modernitat del GATCPAC, estroncada per la Guerra Civil. “Vaig tenir la sort que quan em vaig posar a estudiar arquitectura em vaig adonar que m’agradava molt”, va dir Correa fa pocs anys en una entrevista concedida a la Fundació Arquia. “Estimava la vida i la sabia compartir amb generositat”, recorda la degana del Col·legi d’Arquitectes de Catalunya, Assumpció Puig. “Ha marxat un gran arquitecte i professor -afegeix-, la seva arquitectura perdura bé en el temps perquè està platejada des del respecte a l’entorn i per donar servei a la societat. Deixa un gran llegat, que conservem a l’Arxiu Històric del COAC, gràcies a la donació que ell i l’Alfonso Milà van fer-nos el 2006”.\nCorrea va rebre l’impacte de la bellesa de molt jove: “S’ha de tenir en compte que en una edat important de la vida, l’adolescència, va passar un parell d’anys a Anglaterra, i això el va marcar més del que ell es pensava. Va estudiar en una escola anglesa”, recorda Ferrer, abans d’evocar el seu caràcter seductor. “Va treballar molt i també es va divertir molt -diu Ferrer-. Tenia una personalitat molt completa, era una persona molt treballadora i a la vegada sabia divertir-se i divertir molt els altres”.\nUn modern avançat\n“En aquella època era molt difícil fer arquitectura moderna”, diu Ferrer. Pel que fa al seu llegat, destaca dues obres d’escales molt diferents. La primera és la casa que es va fer a Cadaqués, que era la reforma d’una casa de pescadors, un Cadaqués que va concentrar molt talent creatiu de la Gauche Divine, de la qual formava part. “Aquesta casa condensa totes les seves idees sobre com havia de ser un interior domèstic”, explica. “La modernitat vernacular que van fer en els habitatges a Cadaqués Correa i altres arquitectes com Coderch és essencial”, subratlla el vocal de cultura del Col·legi d’Arquitectes de Catalunya, Josep Ferrando. “És molt important la seva capacitat de crear domesticitat i confort, independentment de la tipologia del projecte”, afegeix. Aquest afany de crear una llar també el va aconseguir en la torre d’habitatges Talaia, a la Diagonal de Barcelona, feta entre el 1966 i el 1970: “Tot i el canvi d’escala, va fer un edifici fantàstic que ha envellit bé. Hi hauria molta gent que no sabria dir de quan és”, conclou Ferrer.\nEl llegat de Federico Correa en 8 obres destacades\nEl despatx Correa Milà juntament amb l'arquitecte italià Vittorio Gregotti i el de Joan Margarit i Carles Buixadé van rehabilitar l'estadi amb motiu dels Jocs del 1992. De l'existent només van conservar les façanes i dues escultures de genets de Pau Gargallo. Van rebaixar la pista i van construir unes noves graderies amb capacitat per a 56.000 persones.\n651x366 Vista general de l'Estadi Olímpic / XAVIER BERTRAL Vista general de l'Estadi Olímpic / XAVIER BERTRAL\nAnella Olímpica, Barcelona\nUn dels punts culminants de la seva carrera va ser el concurs que van guanyar el 1984 per dissenyar l’Anella Olímpica, davant de noms com Isozaki, Bofill, Moneo o Stirling. L’Anella ocupa antics camps amb una arquitectura oberta d’esplanades, jardins, columnes i aigua, i articula les instal·lacions esportives de les Olimpíades, com l’Estadi Olímpic i el Palau Sant Jordi.\nTruiteria Flash Flash, Barcelona\nFederico Correa i Leopoldo Pomés van impulsar un restaurant que des del 1970 es va convertir en punt de trobada de la 'gauche divine', el “Boacaccio de dia”. Correa i Milà es van ocupar de l’interiorisme, i Pomés de la icònica imatge pop de la noia fent fotos amb flaix.\nRestaurant Il Giardinetto, Barcelona\nDesprés de la truiteria, Pomés va obrir aquest italià d’alta volada que els va valdre el premi FAD d’Interiorisme a Correa i Milà. L’obra recrea el pati boscós d’un jardí Italià amb castanyers del sud de França, però amb un estil pop surrealista en comptes de realitat: les columnes eren representacions d’arbres, fulles al sostre, branques verdes a les parets.\n651x366 Interior del restaurant Il Giardinetto / PERE TORDERA Interior del restaurant Il Giardinetto / PERE TORDERA\nReforma de la Casa Serra, Barcelona\nL’actual seu de la Diputació de Barcelona era una obra original de Puig i Cadafalch de principis de segle XX. Als anys 60 es va abandonar i fins i tot es va descatalogar. Al marge de les façanes de rambla de Catalunya i Còrsega, la resta era irrecuperable. Correa i Milà van rehabilitar el que van poder i a l’altra façana hi van fer un edifici de vidre d’oficines, que el 1987 es va inaugurar amb certa polèmica pel contrast.\nEdifici Habitat, Barcelona\nA la Diagonal hi tenen la Torre Atalaya (FAD d’arquitectura el 1972), un gran gratacel blanc i de volums geomètrics, i l’edifici Habitat, un bloc d’acer granat i vidre, inaugurat el 1989.\nReforma de la plaça Reial, Barcelona\nEntre el 1982 i 1984 el despatx es va ocupar d’una altra restauració central, la de la plaça Reial. Van ser escrupolosos respectant l’arquitectura del segle XIX que havia sortit de les desamortitzacions, van mantenir la font de les Tres Gràcies i els fanals del jove Antoni Gaudí. El més destacat és que van retirar el trànsit que encara hi circulava i hi van repartir unes icòniques palmeres.\n651x366 La plaça Reial de Barcelona / WAYRA FICAPAL La plaça Reial de Barcelona / WAYRA FICAPAL\nMuseu Episcopal, Vic\nEs tracta d’un edifici fet a mida per a les obres de la col·lecció, una de les més importants de romànic. Inaugurat el 2002, fusiona l’arquitectura moderna i la lògica compositiva de la medieval. Va ser un impacte, un edifici angulós i contemporani en un entorn medieval, però les obertures de la façana estan alineades amb edificis veïns com la catedral de Vic.


Les famílies monoparentals també poden aconseguir la reducció del rebut de l’aigua. | Ràdio Palafolls\nHome Economia Les famílies monoparentals també poden aconseguir la reducció del rebut de l’aigua.\nLes famílies monoparentals també poden aconseguir la reducció del rebut de l’aigua.\nMarc Ferri , novembre 2, 2011\t / 902 0\nCom cada any l’Ajuntament de PLF convoca les ajudes econòmiques de reducció del rebut de l’aigua per a certs col·lectius. A banda dels Pensionistes, jubilats i les famílies nombroses, enguany també es poden beneficiar les famílies monoparentals. Ho ha explicat la regidora de Benestar Social de PLF, Dolors Agüera.\nAquest col·lectiu es suma al llistat de beneficiaris d’aquestes ajudes gestionades pel consistori sempre i quan estigui acreditada amb el corresponent carnet i en el cas de separació caldrà una fotocòpia del conveni regulador. Agüera explica que aquest col·lectiu ja és beneficiari d’altres ajudes d’altres administracions.\nEn el cas de jubilats i pensionistes cal viure sol o amb persones que depenguin econòmicament del sol·licitant.\nEn tots els casos serà obligatori l’empadronament a PLF, disposar només d’una propietat immoble i no superar per cada persona el salari mínim interprofessional, situat als 641€.\nTambé es poden acollir a aquestes ajudes les persones que siguin beneficiaries del PIRMI.\nAvui ha començat el període de sol·licitud d’aquestes ajudes que s’allargarà fins el dia 30 de novembre.\nLa documentació requerida cal tramitar-la i presentar-la cal al matí al punt d’informació (carrer Francesc Macià).\nComencen les obres dels pisos de lloguer de protecció oficial.


Utilitzar el Night Shift al Mac - Assistència d'Apple\nUtilitzar el Night Shift al Mac\nUtilitza el “Night Shift” per ajustar els colors de la pantalla a l’extrem càlid de l’espectre de color. Els colors de pantalla càlids són més còmodes per a la vista quan utilitzes el Mac de nit o en condicions de poca llum. A més, l’exposició a una llum blava brillant a la nit pot dificultar agafar el son.\nNota: Per saber si el Mac disposa de “Night Shift”, consulta l’article de suport d’Apple Utilitzar el “Night Shift” al Mac.\nProgramar el “Night Shift” perquè s’activi automàticament\nAl Mac, selecciona el menú Apple > Preferències del Sistema, fes clic a Pantalles i, després, a “Night Shift”.\nObrir el tauler “Night Shift”\nFes clic al menú desplegable Programar i selecciona una opció.\nDesactivat: selecciona aquesta opció si no vols que el “Night Shift” s’activi automàticament.\nPersonalitzar: selecciona aquesta opció per indicar les hores d’activació i desactivació del “Night Shift”.\nDe la posta a la sortida del sol: selecciona aquesta opció per utilitzar el “Night Shift” des de la posta de sol fins a la sortida del sol.\nSi selecciones aquesta opció, el Mac farà servir la teva ubicació per determinar si és de nit allà on siguis. Per utilitzar aquesta opció, has d’activar els serveis de localització. Selecciona el menú Apple > Preferències del Sistema i fes clic primer a “Seguretat i privacitat” i després a Privacitat. Selecciona “Serveis de localització”, fes clic a “Activar els serveis de localització”, desplaça’t avall, fins a “Serveis del sistema”, fes clic a Detalls, selecciona “Personalització de la zona horària i el sistema horari” i, a continuació, fes clic a Fet.\nActivar i desactivar el “Night Shift” manualment\nEncara que programis el “Night Shift”, el pots activar i desactivar en qualsevol moment (per exemple, quan siguis en una habitació fosca).\nSelecciona l’opció Manual per activar el “Night Shift”.\nEl “Night Shift” es manté activat fins al dia següent o fins que el desactivis. Per desactivar-lo, desmarca l’opció Manual.\nConsell: També pots activar i desactivar el “Night Shift” al centre de control. Fes clic a “Centre de control” a la barra de menús, fes clic a Pantalla i, tot seguit, fes clic al botó “Night Shift”. També pots demanar a Siri que l’activi o el desactivi.\nDefinir la temperatura del color\nArrossega el regulador per canviar la temperatura del color que fa servir el “Night Shift”.\nVeure tambéCanviar les preferències de “Night Shift” de Pantalles al Mac


Actualitzada 27/03/2020 a les 16:55\n© El president de CaixaBank, Jordi Gual.\nCaixaBank ampliarà fins el proper mes de setembre la moratòria hipotecària per als afectats per l’actual crisi sanitària i que es troben en situació vulnerable, tant per a treballadors com per a empresaris autònoms. L’entitat bancària ha destacat, en un comunicat, que la seua intenció és "contribuir a la millora familiar de tots els seus clients en situació vulnerable".\nL’operativa online de CaixaBank ja permet realitzar la sol·licitud d’aquesta moratòria, tant per a les persones que s’han quedat sense feina com per als autònoms que han registrat descensos de vendes del 40 %.\nLa moratòria del pagament d’hipoteques és una de les mesures aprovades pel Govern espanyol per fer front a l’impacte econòmic i social de l’actual crisi del coronavirus. Segons els criteris acordats per l’Executiu, les famílies que optin per aquesta moratòria hauran de tenir ingressos mensuals que no superin tres vegades l’IPREM mensual (1.613,52 euros), xifra que es pot ampliar en funció del nombre de fills o persones a càrrec.\nTambé poden accedir aquelles unitats familiars en les quals la quota hipotecària més les despeses i els subministraments bàsics siguin superiors o iguals al 35 % dels ingressos nets, entre altres circumstàncies. L’entitat bancària recomana realitzar el tràmit via online i que s’acudeixi a l’oficina només en una causa de força major i sempre guardant les distàncies de seguretat.\nCaixaBank té presència al 100 % de les ciutats amb més de 10.000 habitants, en el 94 % dels municipis que superen els 5.000 habitants, i és l’única entitat financera a 229 localitats del país.


[VÍDEO] Miquel Montoro entrevistat a 'La Resistencia', vídeo més vist de l'any a YouTube\n31 juliol 2021 14:19\nLa visita del youtuber mallorquí Miquel Montoro al programa de Movistar+ 'La Resistencia' ha aconseguit el primer lloc entre els vídeos més vistos a YouTube enguany.\nAmb més de set milions de visualitzacions, la primera part de l'entrevista de David Broncano a Miquel Montoro ha superat els youtubers Mr. Tfue i Auron Play que han quedat en segona i tercera posició respectivament.\nAixí, la segona posició és per al vídeo '60 Days Build Millionaire Underground Swimming Pool House', en què el youtuber Mr. Tfue ensenya com aconsegueix fer una piscina subterrània en només 60 dies. El segueix el veterà Auron Play amb un vídeo on reacciona als seus mems.\nRespecte a la categoria de vídeos musicals, la primera posició se l'ha enduta la cançó 'Si tú la quieres' de David Bisbal i Aitana Ocaña.\nUn motiu més per voler sortir d'Espanya.


Imputen sis càrrecs d’Igualtat i dos responsables del centre on un educador social i exmarit d’Oltra va abusar d’una menor - À Punt\nImputen sis càrrecs d’Igualtat i dos responsables del centre on un educador social i exmarit d’Oltra va abusar d’una menor\nEl jutjat pretén determinar quina assistència va donar la Conselleria a la víctima\n15 de febrer 2022 - 07:27\nEl jutjat d'instrucció número 15 de València, que va condemnar l'exmarit de la vicepresidenta del govern, Mónica Oltra, per abusos a una menor, ha citat com a imputats sis càrrecs de la Conselleria d’Igualtat i dos responsables del centre de menors on va tindre lloc l'agressió sexual. Segons publica el diari Las Provincias, aquestes citacions pretenen aclarir l’assistència que va oferir la Conselleria a la menor que va denunciar els abusos sexuals de l’exmarit de la consellera.\nAquest jutjat, que assumeix dues denúncies, ja va tancar aquesta línia d'investigació, però a requeriment de l'Audiència Provincial la reobri per a investigar si hi hagué presumpta responsabilitat de l'administració. Les primeres compareixences es produiran a finals de mes, segons aquest diari.\nAixí, passaran pel jutjat Isabel Serra, directora territorial de València de la Conselleria d’Igualtat; una psicòloga de la secció del Menor de la Conselleria i una funcionària. El jutjat també ha citat Carmen Fenollosa, directora territorial d’Igualtat de Castelló, i Francisco Soria, cap de la secció del Menor d’aquesta àrea. També estan citats dos càrrecs del centre on es van cometre els abusos.\nOltra insisteix a negar cap tracte de favor al seu exmarit en el cas d'abusos sexuals a una menor tutelada\nRecordem que la defensa de la víctima l'exerceix el dirigent d'ultradreta José Luis Roberto i que la segona denúncia l'ha presentada l'associació Gobierna-te, que presideix la fundadora de Vox, Cristina Seguí.


Forallac s'afegeix a la celebració del Dia Internacional de l'Art • Ràdio Capital de l'Empordà\nDurant l'activitat, que és gratuïta i oberta a tothom, el públic podrà fer les seves pròpies peces.\nL’Espai Tònic, de Vulpellac, i l’Ajuntament de Forallac han sumat complicitats per promoure, conjuntament, una activitat en el marc del Dia Internacional de l’Art. Se celebrarà el proper diumenge 10 d’abril, de les 12 a les 14 h, a la plaça del Castell, i porta per títol «El Caçador de Terrissa». Anirà a càrrec de l’artista Miguel Canseco, que deixarà volar la seva imaginació i farà una demostració de com es realitzen trofeus de paquiderm a través de la tècnica de la terrisseria.\nDurant l’activitat, que és gratuïta i oberta a tothom, el públic podrà fer les seves pròpies peces. Les obres resultants seran intervingudes per artistes convidats i exposades posteriorment a Espai Tònic. Els artistes convidats que han confirmat la seva participació, alguns d’ells del nostre municipi, són: [ba_Ro] estudi ceràmic amb David Rosell i Anna Ballester, Lur Ceràmica artìstica amb Gemma Lacalle i Igor Garai, Joan Rabentós Ceràmica, Martin Ley Ceràmica, Gemma Raurell i Javier Garcés.\nLa desena edició del Dia Internacional de l’Art es desplega amb una àmplia programació d’activitats culturals i artístiques a les comarques gironines del 7 al 10 d’abril. L’efemèride commemora el naixement de l’artista renaixentista Leonardo da Vinci el 15 d’abril de 1452. L’any 2011 la UNESCO va declarar aquesta data com el Dia Internacional de l’Art amb el propòsit d’acostar les diferents formes de l’expressió artística a la ciutadania.\nArticle anteriorNovetats de la setmana: Antònia Font, Manu Guix, Joan Masdéu, Lágrimas de Sangre\nArticle següentNo paris de ballar – 25 març 2022


Resposta a l’escrit del Sr. Josep M. Amargant\nAleix Pineda president de la Junta de personal de la Diputació de Girona Marta Balcells presidenta del Comitè d’empresa de la Diputació de Girona\nEl mes de gener del 2020 van tenir lloc les eleccions sindicals a la Diputació de Girona per formar la nova Junta de Personal i Comitè d’empresa pels propers quatre anys.\nEls treballadors de la Diputació van votar en majoria a la llista presentada per la Intersindical.\nArran de l’escrit publicat al Diari de Girona el dijous 8 d’abril, pel Sr. Josep Maria Amargant signant com a «representant sindical del Csif a la Diputació de Girona», cal recordar que el sindicat Csif actualment no té membres de representació sindical ni a la Junta de Personal ni al Comitè d’empresa de la Diputació de Girona.\nDes de la Junta de Personal i el Comitè d’empresa de la Diputació de Girona volem expressar la nostra disconformitat i l’absolut rebuig a determinades pràctiques personals de caire públic, on per decisió unilateral d’un treballador s’utilitza el nom de la Diputació de Girona per a interessos individuals, creant un greuge comparatiu amb la integritat professional del col·lectiu de treballadors de la institució.\nEls estudiants han modificat la seva manera de veure el món i, sobretot, d’aprendre. Actualment, s’ha deixat de banda l’aprenentatge vertader, per devoció, passant a fomentar aquell basat en la memorització constant dels diferents conceptes imposats, sense ni tan sols comprendre’ls. D’aquesta manera, només s’impulsa una poca preparació social cap a àmbits de major responsabilitat, com és una universitat que aspira a formar alumnes derivats a una professió de prestigi. Què passarà quan un metge només sigui capaç de recitar el significat de la malaltia del seu pacient?, i quan un advocat només recordi certs articles legislatius sense saber aplicar-los al cas del seu client? Clarament, aquesta situació només comportarà una baix nivell d’instrucció i una pèrdua de temps per als alumnes i la societat que es troba a la seva disposició.\nVacunar-te és igual a llibertat\nAlbert Altés Segura - Llançà\nD’entrada vull remarcar que medicar-se serveix per salvar-te de la malaltia. Davant d’aquesta realitat, des de sempre hem sabut acceptar que per viure cal admetre condicionants contradictoris en la vida ideal per raons òbvies. O sigui, no existeix ser feliç el cent per cent. Quan menjo massa, sento aquesta felicitat però també sé que la salut se’n ressentirà. Si faig règim, la sensació és similar però el revés. A partir d’aquesta màxima que tots coneixem, medicar-se és semblant. Ningú ignora que per superar un càncer, sabem que viuràs reaccions adverses. Doncs en la vacunació, llevat d’alguns casos aïllats que formen part del joc de la vida, serveix per protegir-te a tu i els altres de la maleïda pandèmia. Com a professional, puc dir que la vacunació és l’eina més eficaç per evitar mals majors. El món no seria el mateix sense aquesta praxi. Anar a la contra forma part de no veure que els científics treballen per salvar-nos a tots. Llibertat sí però no a canvi de morir!


Wikiloc | Ruta Forns i Fonts de Celrà\nForns i Fonts de Celrà\nCelrà-Forn de Calç-Fonts-Mines-Castells 2012-12-22 7:51 (senderisme)\nVista 1695 vegades, descarregada 66 vegades\n8:00 del matí. Una boira pixanera ens donava el bon dia. Després de recollir la Mei, hem anat fins a Celrà, hem agafat el camí del castell de Palagret i hem començat la ruta en el punt indicat (hi ha un rètol indicador de les rutes).\nLa primera troballa ha sigut el forn de calç del Mas Gich, en molt bon estat de conservació. Deduïm que devia ser important, ateses les seves dimensions. Seguim pel camí esfaltat passant per Can Dofí, i anem a trobar la riera de Palagret, que serà la nostra companya durant gairebé tot el matí.\nEns desviem una mica per anar a veure el Castell de Palagret o Mabarrera. Sembla que s'hi estan fent treballs arqueològics. Els orígens d'aquest castell són confusos, data dels segles X i XI, però hi ha fortificacions posteriors. Sembla que servia com a torre de defensa, el seu fossar i les torres de defensa ens ho fan pensar. També és conegut com a castell de Mabarrera degut a que va formar part de les terres del Mas Barrera. Sembla que ja en el S XV es va abandonar.\nTornem direcció la font de l'Alau seguint un corriolet que ressegueix la riera de Palagret, que hem de creuar diverses vegades.\nEns trobem les restes de dos molins, del primer no en sabem el nom, el segon, el molí d'en Banyes. Malauradament la vegetació ha cobert el que queda d'edificació. Aquí tenim dues opcions per arribar fins a la font de l'Alau, pujar per la pista o bé seguir pel Torrent de l'Infern , que és el que triem.\nAnem remuntant el curs de la riera fins que ens trobem una petita barraca anomenada Pagans, ben conservada. Sembla que aquesta barraca la feren construir els amos de la fàbrica Pagans , per tal d'aixoplugar els treballadors que feinejaven per la zona.\nMolt a prop ja trobem la font de l'Alau, construïda el 1931. Sort que portàvem aigua, doncs només deixava anar unes gotes mal comptades. Parada i fonda amb un esmorzar lleuger , el soroll de l'aigua que corria, les fulles dels arbres quan quèien, i els crits de dos boletaires que sembla que no es trobaven ;-).\nTornada pel mateix camí fins arribar al molí d'en Banyes, on hem pujat amunt fins a trobar el camí.\nHem de dir que a mig matí la zona estava plena de gent amb cistells a la caça de bolets. Nosaltres no en buscàvem, però hem collit els del peu del camí, un bon grapat!.\nTornada per la mateixa pista fins que hem decantat cap a la dreta per anar a veure la font Musquera i la rajoleria i forn de calç del mas Garriga.\nRuta molt agradable i sense cap complicació. Només cal estar atent a les pedres humides que rellisquen.\nCap a casa a coure els bolets!\nEstàtua de fusta\nUna descoberta de un patrimoni etnológic d'aquesta part de les Gavarres\nHola, ha trobat interessant aquesta ruta Forns i Fonts de Celrà https://ca.wikiloc.com/rutes-senderisme/forns-i-fonts-de-celra-11335585 Salutacions, Wikiloc - Rutes del Món


3 d’agost de 1918 « bloQG — El blog del 'Quadern gris'\n« 2 d’agost de 1918\n4 d’agost de 1918 »\n3 d’agost de 1918\nL’estiueig al Canadell és crepuscular –familiar. És un barri de Calella. Hi ha una platja feta per una riera, com totes les platges, emmarcada per unes casetes amb un jardinet al davant tancat per una reixa. Semblen un dibuix de criatura. Aquestes cases són posseïdes per algunes famílies de Palafrugell, benestants. Tothom s’hi coneix. El carro amb tenda de Josepet Batlle va amunt i avall amb els cistells de la compra i els seients. Tarifa, trajecte més llarg, 0’25. Mossèn Narcís, que és fill de Calonge –Narcís Mollar, Prev.–, és el rector de la petita parròquia. És un bon home. Porta un bastó de ganxo. Sembla un petit propietari rural sense ambicions, evaporat. Fa visites a les famílies. Hom el fa seure sota l’ombreta que fan les acàcies de bola dels jardinets. És un senyor d’edat, artrític, de moviments lents, callat. Si seu en un balancí, es manté rígid, sense deixar caure l’espatlla sobre el respatller, vertical com un màrtir. Parla de manera torturada i és d’una admirable puerilitat d’esperit. Aquesta tendència de Calonge a produir capellans i anarquistes! Diu, primer, unes frases de salutació i pregunta per la família. Després, fa unes consideracions sobre la immoralitat a les platges i la marxa diabòlica que el món ha emprès i que conduirà fatalment a la catàstrofe. Després calla i adopta un posat com qui vetlla un malalt. Després, quan l’ha ben vetllat, s’acomiada i amb el seu bastó de virolla emprèn el retorn a la rectoria, ara un pas, ara un altre.\nÉs un estiueig monòton. Al matí, les senyoretes van a la pineda del senyor Ferriol a fer tachado o crochet. A les dotze, les persones serioses prenen el bany d’entrar i sortir. El contacte de l’aigua de mar a les cuixes del sexe femení fa exhalar a aquestes persones uns xiscles com els de la degollació dels Sants Innocents. A la tarda, hom fa una sortida o altra, a berenar. A entrada de fosc, quan toca la campaneta, hom va a l’església a dir el rosari. Al vespre, en els jardinets reixats, sota els llums de carbur, es fan dues o tres tertúlies més aviat ensopides. Si per atzar passa un piano de maneta, hom el lloga per fer «una mica de ball». La joventut es diverteix. Els joves i les senyoretes ballen a la zona il·luminada; les minyones i els pescadors, a la part fosca i negra. Els becs de gas cremen melangiosament. Les petites flames es van afuant i esgrogueint. Quan la llum s’acaba hi ha el recurs d’anar a dormir –que no falla mai..\nAquesta entrada fou escrita el diumenge 3 agost 2008 a les 0:00 i desada a família, societat.\tPots seguir les respostes a aquesta entrada amb el fil RSS 2.0. Pots respondre, o fer un retroenllaç des del teu propi web.\n11 Respostes a “3 d’agost de 1918”\n3 agost 2008 a les 9:58\nMiro de no posar-me nostàlgic, de tirar cap el futur, però amb entrades com aquesta el propòsit se’m fa miques. Definitivament, aquells eren uns altres temps on tot era, per bé i per mal, al seu lloc, amb una base sòlida, immòbil. És clar que també hi havia guerres i, llavors, després d’una bona sacsejada, tot quedava cap per avall, en mans de sant tornem-hi. Ara, però, guaito pel balcó i, sens l’ajut de guerres ni cataclismes, no reconec ni entenc res del que hi trobo —què són aquestes botigues? qui és aquesta gent? algú s’enrecorda perquè aquest carrer es diu així?…—, i les vostres paraules m’omplen de melancolia, em fan sortir el jo més conservador. Què hi farem.\nAprofito per desitjar un bon diumenge a tothom, i transmetre la meva alegria pel creixent nombre d’escriptores al bloQG: colors, experiències i punts de vista diversos.\nPer cert, què se’n ha fet de l’amic Antonio?\n3 agost 2008 a les 9:59\nCom sempre, el mossèn fa el ridícul amb els seus comentaris sobre la immoralitat de la gent a la platja.\nI com sempre, en Pla, ens pinta el panorama de l’estiueig amb una bona colla de detalls realistes.\n3 agost 2008 a les 14:59\nAl Periódico d’ahir hi havia la notícia, publicada per Xavier Febrés, de la mort de Consuelo Robles, una etapa de Pla. La copio.\nHa mort a Cadaqués, als 91 anys, l’útima parella de Josep Pla. Consuelo Robles va conviure de forma intermitent amb ell des del 1945 fins al 1965, com mostren les cartes que Pla li enviava durant aquest període. Era la jove i atractiva noia morena que aleshores apareixia al costat de l’escriptor, per exemple a les fotografies de l’època que Manuel Trallero va publicar el 1996.\nNo hi ha cap rastre en l’obra de Pla sobre els anys de relació amb Consuelo Robles, com de quasi cap altra de les seves parelles. Les cartes de Pla a Consuelo van ser recopilades per una familiar de la noia i posades a la venda l’any 1994 a través d’un antiquari que taxava en dos milions de pessetes el lot de 79 cartes, postals, notes, telegrames i 23 fotografies.\n3 agost 2008 a les 17:04\nGràcies per aquesta informació, que desconeixia. Desitjo que la senyora Consuelo descansi en pau i que els voltors moderns no atabalin massa a la família, per molt interés històric o periodístic que pugui tenir tot el que envolta aquest fet.\nPer part meva, ja en tinc prou amb saber el que sé.\n3 agost 2008 a les 17:11\nNo cal dir que lamento molt la mort d’una persona que va conviure uns anys amb el mestre Josep Pla. Aquestes cartes de Josep Pla a Consuelo dubto que puguin aportar res d’interessant o important a l’obra del mestre, pertanyen, suposo, a la vida íntima i personal dels dos protagonistes. Com molt bé diu la nota de Xavier Febrés, Pla no va voler deixar cap rastre a la seva obra de cap dona amb qui va tenir relació.\nDe tota manera és molt interessant el llibre UN AMOR DE JOSEP PLA AL CANADELL (Ed. Destino, 1985) que recull la correspondència, de caire literari, de Pla amb la jove Lilian Hirsch. Aquestes sí que són cartes que tenen un cert interès.\nEl meu condol per la mort de Consuelo als seus familiars i amics. Que reposi en pau.\n3 agost 2008 a les 17:28\nAntoni, ho saps tot! Me’n refio del teu criteri a l’hora de separar la més vil tafaneria de la curiositat enriquidora. A veure si a la biblioteca local el tenen.\n3 agost 2008 a les 18:22\nSobre coses d’amor i sexe hi ha una nota llarga de molt interès: http://www.lletres.net/pla/amorfc.html\n3 agost 2008 a les 18:31\nDe res, amic Florenci. Si no trobes aquesta edició que dic, també les trobaràs (les cartes) al volum A de l’obra completa de Pla titulat “Per acabar”.\nAra les estic rellegint i realment són bones. Són dels anys 1932 i 1933. Només uns petits detalls:\n… Passo el temps pensant en tu, escrivint o bé llegint el teu petit Dant. Quan trobo un vers que m’agrada resto pensarós. El Dant parla…”del lago del mio cuore”. I després en el Paradís (4) diu:\ndi faville d’amor così divini\nche, vinta, mia virtute diè le reni\nMiro també les estrelles. ¿Et recordes d’aquest vers?:\nPâle étoile du soir, messagère lontaine.\nUna carta de Lilian a Pla:\n…Ahir vaig trobar un jueu que em va dir que els seus negocis anaven molt bé. Ven creus de ferro (l’esvàstica) al partit de Hitler a Alemanya.\n3 agost 2008 a les 18:59\nGràcies, amic Quim, per la referència.\n3 agost 2008 a les 21:29\n1932 i 1933 amb aquesta història del jueu de les esvàstiques? I quin Pla més enamorat, amb Dant i totes aquestes paraules tendres… aquestes cartes jo no me les perdo!\nDoblement gràcies per la informació addicional i el tastet, Antoni.\n5 agost 2008 a les 9:46\nEnllaços d’interès relatius a Consuelo Robles, facilitats per Jordi Palou\nI això altre, de fa 14 anys!…


Cinc moments històrics de la nostra Loteria de Nadal | 7TeleValencia\nRepassem els moments més memorables dels 207 anys d'història del sorteig nadalenc\nEl sorteig de la Loteria de Nadal compleix este 2019 la friolera de 207 anys. Per això, a continuació farem un repàs a alguns dels seus moments més memorables:\nCadis, bressol del sorteig\nEl primer sorteig en tota la nostra història de la Loteria de Nadal va ocórrer a Cadis, el 18 de desembre de l’any 1812, tan sols dues setmanes després d’haver-se aprovat la Constitució sobrenomenada com “La Pepa”. En aqueix primer any, els apostadors van jugar un total de 40 reals per cada bitllet, amb les esperances posades a ser agraciats amb els 8.000 pesos que van correspondre al primer premi, que va recaure en el número 03604.\nPrimera retransmissió en directe del sorteig\nVa ser 1962 l’any que va marcar l’inici de les retransmissions en directe i per a tota Espanya del sorteig de Nadal. Des de llavors, l’esdeveniment no ha abandonat un sol any la graella de l’ens públic, marcant per als espanyols l’inici extraoficial de les festes nadalenques. No obstant això, el primer sorteig gravat i conservat en l’arxiu audiovisual d’RTVE és el de 1966, amb els comentaris en off de Jesús Álvarez, pare del periodista esportiu amb el mateix nom.\nDebut de les xiquetes de Sant Ildefons\nVa ocórrer en el sorteig de 1984. Acostumat el públic a veus única i exclusivament masculines, la xicoteta Mónica Rodríguez va sorprendre a tots els espanyols cantant un quart premi amb valor de 25 milions de pessetes. Va ser la primera veu femenina a cantar un premi en tota la història de la nostra Loteria de Nadal.\n2001, últim sorteig en pessetes\nEn 2001 escoltàrem per última vegada els premis cantats en pessetes en les veus de Moli Parets i Aitor Sierra que van cantar la Grossa per al 18.795. El 22 de desembre de 2002 vam tindre el primer sorteig en euros, que havia arribat a principis d’aquell any a les butxaques dels espanyols: la paraula “pessetes” desapareixia així de la retrasmissió després de més d’un segle associada a la història de la Loteria de Nadal.\nEl guanyador del segon premi, present en el Teatre Real\nEn 2013, Jesús Lorente, una de les persones que assistien com a públic en el Teatre Real al sorteig de la Loteria de Nadal, es va portar la gran sorpresa de la seua vida en guanyar 125.000 euros com a portador d’un dècim del número 79.712, el segon premi, que havia comprat en una gasolinera de la localitat de Tenerife de Granadilla de Abona.\nUn restaurant de Torrent sortejarà una cistella per valor de 100.000 euros


ACAPS WILAIA ALT PENEDES: 2012\nLa furgoneta i tot el material que\nl'Acaps Wilaia Alt Penedès va enviar a la UJSARIO d’Smara ja és als campaments de refugiats\nsahrauís. A la foto, Zein Sidahmad, responsable de la UJSARIO de Smara dóna la\nbenvinguda a la furgoneta que està destinada al trasllat del jovent sahrauí en\nles activitats que organitzi la\nUJSARIO de Smara. La furgoneta enviada per l’ACAPS Wilaia Alt Penedès anava carregada de\nmedicaments, material sanitari i escolar per als campaments de refugiats\nsahrauís, en el marc de la\nCaravana per la\nPau al Sàhara. Aquest projecte ha comptat amb el suport de\nl’Ajuntament de Vilafranca del Penedès, amb la donació del vehicle per part\nd’una entitat penedesenca i la donació de medicaments i de material sanitari\nper part de Comercial Farmacèutica Carbó SL. El vehicle enviat és una furgona bus per al transport de passatgers destinada a\nl’organització juvenil UJSARIO, del campament de refugiats d’Smara. Des del\n2006, l’ACAPS Wilaia Alt Penedès i la UJSARIO d’Smara han dut a terme projectes de\ncooperació i d’intercanvi d’experiències. Publicat per\nBones festes a tothom! Esperem que el 2013 porti la independència al Sàhara. Visca el Sàhara Lliure!\n"Les Flors del Sàhara" al facebook\nHem creat una pàgina al facebook del llibre "Les Flors del Sàhara". La podeu trobar a l'adreça http://www.facebook.com/florsdelsahara.\nCliqueu m'agrada a la pàgina del facebook i estareu al dia de totes les novetats, presentacions del llibre, anècdotes, etc. Esperem que us agradi la pàgina!\nEl conflicte del Sàhara Occidental a l’IES Milà i Fontanals\nLa tutoria de 1r de batxillerat de l’IES\nMilà i Fontanals (Vilafranca del Penedès) ha convidat l’ACAPS Wilaia Alt\nPenedès per tal que expliqui el conflicte del Sàhara Occidental a 4 grups de\nl’institut. Uns 125 alumnes dels batxillerats artístic plàstic, social\nhumanístic, científic, tecnològic i biosanitari han seguit les xerrades\ncol.loquis amb molt d’interès. Miquel Cartró, de l’ACAPS Wilaia Alt Penedès, i\nNúria Salamé, presidenta de la Federació ACAPS, han explicat la història del\npoble sahrauí i han aprofundit en el conflicte: drets humans, espoli, guerra,\nmur de la vergonya, víctimes de les mines, refugiats... Els ponents van fer una\nanàlisi política del conflicte, descrivint el paper de tots els actors i països\nimplicats, i van insistir que la solució és política basada en el compliment de\nla legalitat internacional i les resolucions de l’ONU. El pla d’acció tutorial de 1r de batxillerat té l’objectiu d'engrescar la\nconsciència social de l’alumnat des de diferents vessants, per tal que prenguin\nuna visió més global del món que els envolta i que els ajudi a créixer\nindividualment. Publicat per\nVàrem presentar el llibre de contes “Les Flors del Sàhara” a la Biblioteca d’Horta\nLa Biblioteca d’Horta\n– Can Mariner, de Barcelona, va acollir la presentació del llibre de contes\n“Les Flors del Sàhara - Contes per la\nPau al Sàhara”, el passat 30 de novembre. La presentació va\nanar a càrrec dels autors del llibre Marta Fos i Miquel Cartró, i de Mònica\nPiñol, il.lustradora i conta-contes, membres de l'ACAPS Wilaia Alt Penedès. “Les Flors del Sàhara” és un llibre que conté tres relats sobre la realitat que\nviuen els infants sahrauís als campaments de refugiats, a les zones alliberades\npel Front Polisario i al Sàhara Occidental ocupat pel Marroc. El llibre vol\nfomentar els valors solidaris i l’empatia cap als infants, tan vulnerables en\nels conflictes armats, i vol despertar una nova sensibilitat activista i\nsolidària cap al poble sahrauí. Els llibres es poden adquirir escrivint a l’associació: acaps.wap@gmail.com –\nPreu especial segons la comanda. Per contactar amb l’associació per presentacions del llibre, podeu posar-vos en\ncontacte escrivint un e-mail o trucant al 699056215 Pàg. de "Les Flors del Sàhara" al facebook: http://www.facebook.com/florsdelsahara Publicat per\nPÍNDOLES INFORMATIVES SOLIDARITATS 2012: GDEIM IZIK, EL CAMPAMENT DE LA RESISTÈNCIA SAHRAUÍ\nL'exposició "Hijos del sol y el viento" a Manresa\nPaco Delgado i Flaviano de Pablo exposen\nel seu treball fotogràfic "Hijos del sol y el viento", al hall de la biblioteca del Casino de Manresa de l'1 al 16 de novembre de 2012. L'exposició està organitzada per l'Acaps Bages. Paco Delgado i Flaviano de Pablo, encara que han conviscut amb els sahrauís en\nmoments i situacions diferents, han volgut compartir aquest espai per recordar\nel poble sahrauí que lluita pels seus drets més fonamentals i la realització\nd'un referèndum d'autodeterminació d?acord amb la legalitat internacional.\nEls dos fotògrafs han estat vincultat en projectes de salut i sanitaris als\ncampaments de refugiats sahrauís. Pablo Delgado, infermer i fisioterapeuta de\nl'Hospital Universitari de Bellvitge, col.labora amb la Federació d'Associacions\nCatalana Amigues del Poble Sahrauí en diversos projectes. Paco Delgado ens\nofereix imatges més intimistes i familiars, fruit del seu contacte amb la\npoblació sahrauí amb qui ha viscut situacions molt dures, però també ha gaudit\nde l'hospitalitat i la noblesa de la cultura sahrauí. D'altra banda, Flaviano\nde Pablo ha col.laborat amb Medicusmundi Catalunya, com a fotògraf, fent el\nseguiment dels projectes que es duen a terme als campaments de refugiats. Ha\ndocumentat el treball del laboratori de producció de medicaments essencials que\nl'organització, juntament amb el Ministeri de Salut de la RASD, té en marxa des de fa\nAutocars per anar a la manifestació el 10 de novembre a Madrid\nDes de la Federació d’Associacions\nCatalanes Amigues del Poble Sahrauí ens adherim a la convocatòria de\nManifestació de CEAS (Coordinadora Estatal de Asociaciones Solidarias con el\nSahara) pel proper Dissabte 10 de Novembre de 2012 a les 12 hores a\nMadrid. El recorregut serà des de Atocha fins al Ministeri\ntermini per la reserva i abonament de les places finalitzarà el dimecres 31\nd’octubre de 2012 a les 19 hores.\nEl preu del bitllet, d’anada i tornada,\nés de 40’00€. Degut a les retallades i als efectes de la situació econòmica que\ncom a entitat també patim i prioritzant l’execució dels projectes, la Federació ACAPS no\npot assumir cap despesa dels autocars però si que podem coordinar el viatge a\nELS AUTOCARS NOMÉS SORTIRAN SI S’OMPLEN\nLES PLACES. En cas contrari, el dilluns 5 de novembre ens posarem en contacte\namb aquelles persones que hagin enviat el comprovant de pagament.\nLa sortida des de Barcelona serà el\ndivendres 9 de Novembre a les 23.30 hores des de l’Estació d’Autobusos de\nBarcelona Sants (C/ Viriat 1 de Barcelona. Al costat muntanya de l’estació de\nSants. Metro Sants Estació – L5 i L3. Adjuntem plànol).\nTornarem des de Madrid, el dissabte 10 de\nNovembre. Hora i lloc pendent de confirmació.\nPreguem la màxima puntualitat per\nfacilitar la sortida dels autocars.\nun e-mail amb el vostre NOM I COGNOMS, TELÈFON, E-MAIL I MUNICIPI DE\nRESIDÈNCIA a acaps@acaps.cat o\nbé, trucar al 670.85.47.33 o 93.305.52.06 de Dilluns a Divendres de 16 a 19 hores. I esperar\nresposta de l’acaps.\nSi la reserva es fa per grups, necessitem\nles dades de totes les persones que viatjaran. SI US PLAU, coordineu que només\nsigui una persona del grup la que faci la reserva i d’aquesta manera evitar\n“sortir en llistes” més d’una vegada.\ncop confirmada la plaça, i NO ABANS, ingressar 40€ al número de compte:\n1491-0001-28-2017824729 Triodos Bank.\nConcepte: “10N, nom i cognoms”\nconfirmar la plaça d’autocar: enviar el comprovant de pagament a:acaps@acaps.cat\nrebreu un e-mail, sms o trucada confirmant el número de reserva. Intenteu\nRECORDEU: termini màxim per fer la\nreserva i presentar el comprovant de pagament és el dimecres 31 d’Octubre a les\n19 hores. El dilluns 5 de novembre confirmarem la sortida de l’autocar a\naquelles persones que hagin enviat el comprovant de pagament amb prèvia\nconfirmació de plaça.\nACAPS Wilaia Alt Penedès a la Festa Solidaritats 2012\nACAPS Wilaia Alt Penedès va participar a\nla Jornada Festiva Solidaritats 2012, el 28 d’octubre, a la plaça de Sant Joan,\nque comptà amb la presència d’estands de totes les entitats locals que\ntreballen en el camp de la solidaritat i la cooperació. La jornada s’inicià amb\npilars de benvinguda de dels Xicots de Vilafranca i dels Falcons, que donaren\npas a l’actuació de la Coral Filipina i a la lectura del Manifest de la\njornada. Durant tota la jornada, les entitats solidàries varem donar a conèixer\nel seu treball en els estands informatius que hi havia a la plaça. Solidaritats 2012 ha dut el lema “Creixement, justícia i sostenibilitat” i ha\nestat una iniciativa organitzada per les entitats locals que treballen en el\ncamp de la solidaritat i la cooperació sota el paraigua de Vilafranca\nSolidària, amb el patrocini de l’Ajuntament de Vilafranca del Penedès i de la\nDiputació de Barcelona. Publicat per\nPÍNDOLES INFORMATIVES SOLIDARITATS 2012: Les flors del Sàhara\nTé amargo mostra a Vilafranca els efectes de les mines entre els sahrauís\nL'exposició fotogràfica Té amargo, que es pot veure al passadís de l'Hospital\nComarcal de l'Alt Penedès, és obra dels fotògrafs documentalistes Joseba\nZabalza i Xavi Piera. Al llarg de les fotografies, Zabalza i\nPiera mostren el dia a dia dels sahrauís residents al Centre\nResidència Màrtir Sheriff, als campaments de refugiats sahrauís del Tindouf.\nTots ells han estat víctimes de les mines i de la guerra i no es poden valdre\nL'objectiu és la denúncia d'aquesta\nrealitat poc difosa, com explica Xavi Piera.\nAquest treball de fotografia documental\nconsta d'un llibre, amb 58 fotografies en total, i la mostra que en presenta\nprop de 30. Les imatges mostren la quotidianitat de la vida diària en aquesta\nresidència i no se centren exclusivament en les situacions més dramàtiques.\nJoseba Zabalza i Xavi Piera van conviure\namb els residents del centre, al llarg de dues estades els anys 2010 i 2011.\nSegons explica Piera, el Centre\nResidència Màrtir Sheriff es manté gràcies a petites aportacions solidàries com\nla de l'ACAPS Wilaya Alt Penedès.\nOrganitzada per l'ACAPS Wilaia Alt\nPenedès i Pol.len Edicions, l'exposició es pot visitar a l'Hospital Comarcal de\nl'Alt Acaps Wilaia Alt\nPenedès, fins el 18 de novembre.\nAjuda humanitària penedesenca per als campaments de refugiats sahrauís\nL’ACAPS Wilaia Alt Penedès ha enviat una\nfurgoneta carregada de medicaments, material sanitari i escolar als campaments\nde refugiats sahrauís, en el marc de la Caravana per la Pau al Sàhara. Aquest projecte ha comptat amb el\nsuport de l’Ajuntament de Vilafranca del Penedès, amb la donació del vehicle\nper part d’una entitat penedesenca i la donació de medicaments i de material\nsanitari per part de Comercial Farmacèutica Carbó SL.\nEl vehicle enviat és una furgona per al\ntransport de passatgers i anirà destinada a l’organització juvenil UJSARIO del\ncampament de refugiats d’Smara, L’ACAPS Wilaia Alt Penedès amb UJSARIO des del\n2006 amb qui ha dut a terme projectes de cooperació i d’intercanvi\nL’enviament de l’ajuda humanitària\ncoincideix en el segon aniversari del campament de la dignitat Gdeim Izik, a l’Al-Aaiun ocupat,\nque va ser arrasat per l’exèrcit i les forces de repressió marroquines. També,\nal mes de novembre, se celebrarà el 37è aniversari de l’inici de la\n“marxa verda” i de l’ocupació marroquina per la força del Sàhara Occidental,\nque va obligar a part de la població sahrauí a refugiar-se a Algèria.\nEn tots aquests anys de conflicte\ncontinua el bloqueig del procés de pau, continua la violació sistemàtica dels\ndrets humans per part del Marroc als territoris ocupats i continua l’espoli de\nles seves riqueses naturals. El referèndum poble sahrauí fa una\nresistència pacífica esperant poder exercir el dret a l’autodeterminació, amb\nun referèndum just i vinculant, d’acord amb les resolucions de l’ONU.\nAls campaments de refugiats sahrauís més\ndel 20% dels nens menors de 5 anys pateixen malnutrició crònica moderada (dades\nSahrauí). L’estoc d’aliments de seguretat que segons les agències de l’ONU,\ns’hauria de mantenir estable i per alimentar els refugiats sahrauís durant dos\nmesos, avui és inexistent. Les ONG reclamen el compliment dels compromisos que\nassegurin la supervivència dels sahrauís refugiats.\nHistòricament, la cooperació catalana amb\nel poble sahrauí havia estat molt important als campaments de refugiats\nsahrauís i ha contribuït a generar una xarxa hospitalària mínima, a\nl’escolarització dels infants sahrauís i a dotar-los d’una dieta mínima que ha\najudat, en molts d’ells a no caure en la malnutrició. La cooperació oficial\ncatalana actualment és testimonial.\nLoteria de l'ACAPS Wilaia Alt Penedès per finançar projectes\nL'ACAPS Wilaia Alt Penedès venem loteria\ndel Niño per tal de poder finançar les activitats que duem a terme en\nsolidaritat amb el poble sahrauí.\nEl núm. d'aquest any és el 41357 i\nla butlleta té un preu de 3 euros (2,40 € per al núm. i 0'60 € per a\nl'associació). Tots els donatius de les butllets van destinats íntegrament en\nsuport a projectes i activitats solidàries de l'associació amb el poble\nSi en voleu vendre o només comprar, ens\npodeu telefonar al 699056215, escriure'ns un e-mail o venir a l'estand que el\nproper diumenge, 28 d'octubre, tindrem a la plaça de Sant Joan, de\nVilafranca del Penedès, de 10 a 14h on s'hi farà la festa SOLIDARITATS\n2012. Si veniu avui dijous o demà divendres al Cine Club Vilafranca a\nveure el documental "Hijos de las Nubes", també hi tindrem\nDoneu-nos un cop de mà, per al Sàhara\nExposició “Té amargo” a l’Hospital Comarcal de l’Alt Penedès\nEn el marc de la XIII Festa de la Solidaritat, es\npresenta l’exposició fotogràfica “Té amargo”, de Joseba Zabalza i Xavi Piera,\norganitzada per l’ACAPS Wilaia Alt Penedès i Pol.len edicions, a l’Hospital\nComarcal de l’Alt Penedès, del 22 d’octubre al 18 de novembre 2012. L’acte\nd’inauguració es farà el 22 d’octubre, a les 19h, al passadís de l’Hospital\nComarcal de l’Alt Penedès. L’exposició “Té amargo”, una delícia visual del te més amarg de la vida, és una\nselecció de 30 fotografies sobre les persones residents al Centre Residència Màrtir\nSheriff, víctimes de les mines i de la guerra, situat als campaments de\nrefugiats sahrauís de Tindouf (Algèria). “Te amargo” és el treball dels\ndocumentalistes i fotògrafs Joseba Zabalza i Xavi Piera, que han dut a terme\ndurant l’any 2010 i 2011. Són fotografies directes i contundents, sense deixar de banda l’emoció i els\nsentiments de les persones i llocs fotografiats. El reportatge mostra la\nquotidianitat de la vida en aquesta residència i no se centra exclusivament en\nles situacions més dramàtiques, sinó que reflecteix la realitat en el seu\nconjunt. Els residents del centre són malalts que no poden valer-se per si\nmateixos, situació que s’agreuja pel fet de viure en un campament de refugiats\nal mig del desert. Les fotografies de l’exposició han estat escollides entre les 58 fotografies\ndel llibre “Té amargo”, publicat per l’ecoeditorial Pol•len Edicions, amb el\nsuport i la col•laboració d’entitats com la Federació ACAPS,\nAssociació Ultrasònica, Kvlar fotoperiodistes, Reporter Academy i ACAPS Wilaia Alt\nPenedès, entre d’altres. Enllaç: Web "Té amargo" Publicat per\nProjecció d'"Hijos de las nubes, la última colonia", a Vilafranca\nDijous 11 i divendres 12 d’octubre SESSIÓ DE CINECLUB: “Hijos de las nubes, la\nLloc: Sala 2. Cinemes Casal\nHora: dijous 11, a les 20:15 i divendres 12, a les 22:15\nAmb la col·laboració de: ACAPS Wilaia\nAlt Penedès i Cine Club Vilafranca\nProjecció d'"Hijos de las nubes, la\núltima colonia", a Vilafranca\nCine Club Vilafranca porta la pel.lícula\ndocumental Hijos de las nubes, la última colonia, un documental\ndirigit per Álvaro Longoria, produït per Javier Bardem i narrat per Elena\nAnaya, sobre la situació del conflicte del Sàhara Occidental. Les\nprojeccions es faran en doble sessió, el dijous 11 d'octubre a les\n20:15h i el divendres 12 d’octubre a les 22:15h, a la Sala 2 dels Cinemes El Casal\nEl documental Hijos de las nubes, la\núltima colonia aprofundeix sobre el conflicte del Sàhara Occidental,\nocupat pel Marroc des de fa més de 36 anys, i examina l'agitació política\nactual al Nord de l'Àfrica i la responsabilitat de les potències occidentals en\nles seves estratègies polítiques internacionals. Aquestes estratègies han\ngenerat una greu inestabilitat que finalment ha ocasionat violència i caos. El\nfilm se centra a la situació del Sàhara Occidental, l'última colònia africana\nsegons les Nacions Unides, i una regió abocada a la guerra. Javier Bardem\ns'implica en aquest conflicte per veure quin és el possible camí per entaular\nun diàleg de pau i per resoldre’l.\nEl documental visibilitza l’origen i els\ninteressos en joc al conflicte del Sàhara Occidental, silenciat als mitjans de\ncomunicació, explicant-ne el context, les implicacions polítiques, les\nhipocresies, les traïcions i les dificultats per resoldre’l. Generalment tots\nels protagonistes manifesten una gran frustració de resolució ràpida i justa.\nJavier Bardem, activista de la causa\nsahrauí, és la consciència i el motor de la investigació d’Hijos de\nlas nubes i fa una bona feina –fluida, didàctica– explicant els motius de\nl’aïllament d’un poble sense país. El documental també és un viatge\npersonal de Javier Bardem, des de la primera visita als campaments de\nrefugiats, participant al festival de cinema Fisahara, passant per La Moncloa, on va lliurar\n230.000 signatures de suport al poble sahrauí, o la seva compareixença a l’ONU.\nCine Club Vilafranca, amb la col.laboració de\nl’ACAPS Wilaia Alt Penedès i el Servei de Relacions Internacionals i Cooperació\nde l’Ajuntament de Vilafranca, ha programat Hijos de las nubes en el\nmarc de Solidaritats 2012, organitzat per Vilafranca Solidària, amb el\nsuport de l’Ajuntament de Vilafranca i la Diputació de Barcelona.\nL’ACAPS Wilaia Alt Penedès participa a Solidaritats 2012\nL’ACAPS Wilaia Alt Penedès participa a\nSolidaritats 2012, un conjunt d’actes sobre la solidaritat i la cooperació que\ncada any tenen lloc al llarg del mes d’octubre a Vilafranca del Penedès, amb\nl’organització per part de l’Ajuntament i les ONG locals, sota el paraigua de\nLa programació del Solidaritats 2012, que\nenguany porta per lema Creixement, justícia i sostenibilitat, és ben\ndiversa i entre la qual hi ha 3 exposicions, 2 sessions de cinema, 4 xerrades o\nla Jornada Festiva\ndel Solidaritats que tindrà lloc el diumenge 28 d’octubre a la plaça de Sant\nJoan. La jornada festiva comptarà amb la presència de les entitats locals que\ntreballen en el camp de la solidaritat i la cooperació, als estands de les\nquals els vilafranquins podran informar-se del treball que desenvolupen\ncadascuna d’elles. Com a novetat, aquest any, es posaran a la venda uns tiquets\nal preu de 5€ per a un “Plat 0” per a la paella de germanor, la recaptació\nde la qual es destinarà al Rebost Solidari. La jornada es clourà amb la lectura\nd’un manifest conjunt per part de totes les entitats locals presents.\nDel 22 octubre al 18 de novembre:\nEXPOSICIÓ FOTOGRÀFICA: “Té amargo”.\nLloc: Passadís – Hospital Comarcal de l’Alt\nOrganitza: ACAPS Wilaia Alt Penedès i Pol·len\nAmb una paradeta de l'ACAPS Wilaia Alt Penedès\nOrganitza: Servei de Cooperació de\nl’Ajuntament de Vilafranca del Penedès\nEs pot consultar tota la programació a: http://www.vilafranca.cat/html/cooperacio/solidaritats_2009_1.html\nEl Solidaritats 2012 compta amb el patrocini\nde l’Ajuntament de Vilafranca del Penedès i de la Diputació de Barcelona.\nEl llibre de contes “Les Flors del Sàhara” en venda a la web festa.cat\n“Les Flors del Sàhara” és un llibre que conté\ntres relats sobre la realitat que viuen els infants sahrauís als campaments de\nals infants, tan vulnerables en els conflictes armats, i preté despertar una\nnova sensibilitat activista i solidària cap al poble sahrauí. Els autors del llibre són Marta Fos i Miquel Cartró, amb il.lustracions de\nMònica Piñol, membres de l’ACAPS Wilaia Alt Penedès. Festa.cat recull les fires, festes, espectacles, concursos, trobades, mercats,\nexposicions i tot tipus de rutes que es poden realitzar a Catalunya. També\nrecull activitats d’associacions i entitats culturals i una selecció de serveis\nbàsics com allotjament, restaurants, gastronomia, vins i caves... A\nhttp://festa.cat/botiga/ es pot comprar el llibre de contes “Les Flors del\nSàhara”, al preu de 10 €. L’edició del llibre “Les Flors del Sàhara” és iniciativa de l’ACAPS Wilaia Alt\nPenedès i ha comptat amb el suport de l’Ajuntament de Vilafranca del Penedès. Annex: Crítica literària del llibre de\ncontes "Les Flors del Sàhara" a càrrec de Jordi Boladeras (pdf\nbotiga de festa.cat Publicat per\nVacances en pau 2012 - Agraïments\nPenedès vol agraïr a tothom qui va col·laborar en les Vacances en Pau 2012\na l’Alt Penedès i molt especialment a :\n- A l’equip de\nPediatria del CAP de Vilafranca\n- Als dentistes\ndel CAP de Vilafranca\n- A la Clínica Dental Dentitec\n- A l'Hospital\nComarcal de l'Alt Penedès i molt especialment al seu equip\nd’otorrinolaringòlegs i oftalmòlegs. - A l’equip de\ncirurgians de Sant Joan de Déu\n- A l’òptica Badia de\n- A la botiga de roba\ninfantil Bambi de Vilafranca\n- Al Patronat\nd’Esports de Vilafranca\n- Al Club Natació\n- A Mireia Caraltó\nEstilistes de Vilafranca\n-Als monitors dels\nCasals d’estiu on han participat els infants sahrauís: Santa Margarida i els\nMonjos, Sant Sadurní i Vilafranca. - Al monitor i\ntraductor Hamed Lamine - Al Baix Penedès amb\nel Sàhara, Aún Sáhara, la\nFundació del FC Barcelona - A l’Ajuntament dels\nMonjos pel seu suport en l’organització de les festes de benvinguda i comiat.\n- Als voluntaris que\nvan organitzar activitats pels infants a la festa de benvinguda.\n- A l’Òscar Navarro i\nel seu Taller de Somnis\n- Al Domènec\nFreixedas i DF30x40 de la Ràpita.\n- A Comercial Carbó\nFarmacèutica S.L del Pla del Penedès.\n- Al Centre de Salut\nEspai Obert de Vilafranca.\n- Als Ajuntaments de\nSanta Margarida i els Monjos, Subirats i Vilafranca pel seu suport al projecte\nI també a totes les\nfamílies acollidores que han participat al projecte i gent que ens ha donat un\ncop de mà voluntàriament. Els infants sahrauís van ser a la nostra comarca durant els dos mesos d’estiu i\ncada dia van anar descobrint noves experiències que, si són habituals per la\nnostra societat, ells les van trobar extraordinàries donades les condicions\nextremes en què viuen als campaments de refugats sahrauís.\ni a totes també de part dels infants sahrauís: Salitu, Lellu, Musa, Nayi,\nDaryalha, Hammada i Yuda.\nACAPS Wilaia Alt\nEls infants sahrauís participen en una sessió fotogràfica\nnens saharauis Alt Penedes 2012 from Domènec Freixedes on Vimeo.\nACAPS Wilaia Alt Penedès ha fet arribar una furgon...\nBones festes a tothom! Esperem que el 2013 porti l...\nEl conflicte del Sàhara Occidental a l’IES Milà i ...\nVàrem presentar el llibre de contes “Les Flors del...\nPÍNDOLES INFORMATIVES SOLIDARITATS 2012: GDEIM IZI...\nAutocars per anar a la manifestació el 10 de novem...\nACAPS Wilaia Alt Penedès a la Festa Solidaritats 2...\nPÍNDOLES INFORMATIVES SOLIDARITATS 2012: Les flors...\nTé amargo mostra a Vilafranca els efectes de les m...\nAjuda humanitària penedesenca per als campaments d...\nLoteria de l'ACAPS Wilaia Alt Penedès per finançar...\nExposició “Té amargo” a l’Hospital Comarcal de l’A...\nProjecció d'"Hijos de las nubes, la última colonia...\nEl llibre de contes “Les Flors del Sàhara” en vend...\nEls infants sahrauís participen en una sessió foto...


ˮLa gent del barri coneix cada cop més el Zumzeigʺ – RÀDIO HOSTAFRANCS\nSòcia del Zumzeig Cinecooperativa\nL’equip de cooperativistes del Zumzeig Cinecooperativa, que acaba de rebre el premi Ciutat de Barcelona en la categoria audiovisual valora especialment que ˮel reconeixement hagi arribat tan d’horaʺ. Així ho ha expressat Anna Brufrau, responsable de comunicació del cinema cooperatiu en una entrevista a Ràdio Hostafrancs. ˮÉs un reconeixement a la gran comunitat de persones que formen part del Zumzeig i que s’ha format en els darrers dos anysʺ, afirma Brufau.\nAnna Brufau és una dels set cooperativistes que gestionen l’entitat des de fa dos anys. A més d’encarregar-se de la comunicació és una de les tres persones responsables de programació de Zumzeig. Defineix el projecte com ˮun model diferent d’accés al cinemaʺ.\nˮEn un moment com aquest on es pot accedir a tot el que es vulgui nosaltres apostem per un model de proximitat on la gent del barri i de la ciutat pugui venir no només a veure pel·lícules sinó també a interactuar amb tot el que proposem: xerrades, col·loquis amb els directors, etc. Això no t’ho poden donar les plataformes d’internet i aquest és el nostre valorʺ, sentencia Brufau.\nSegons la responsable de comunicació del Zumzeig, ˮla gent propera del barri ve més i ens coneix millor perquè estem fent feina per apropar-nos-hi. L’experiència cooperativa arriba cada cop més al barriʺ, afirma.\nRàdio Hostafrancs se suma a la vaga general del 21-F\nLa Fundació Canpedró es reinventa amb la campanya #ajudansaajudar\nLes mesures de distanciament social han obligat a prescindir de la majoria de personal voluntari i els serveis que ofereixen habitualment\nEl Districte reparteix material escolar a 712 famílies vulnerables\nEls receptors són alumnes de 12 escoles públiques de Sants-Montjuïc i les compres s'han fet a comerços de proximitat com La Campana o BureauVallé, d'Hostafrancs\nCreu Coberta estrena el carril bus-bici i disposa de càrrega i descàrrega a carrers adjacents\nS'han habilitat noves àres de distribució de mercaderies als carrers Vilardell, l'Espanya Industrial i Watt\nCreu Coberta estrena el carril bus-bici i disposa de càrrega i de...\n16 de maig: Festival d’Eurovisió (confinat) a Ràdio Hostafr...\nCastanyada i Halloween a Hostafrancs\nNova fase de les obres del carrer Leiva\nEl nou institut-escola Arts obrirà el setembre a Sant Vicenç de P...\nL’espai d’adolescents ‘La Clau’ del carrer Leiva ja funciona a pl...\nEl PDeCAT vol que la Casa del Mig torni a ser espai per a joves p...


Austràlia i França empaten després de la primera jornada de la final de la Copa Federació\nPublicat 9/11/2019 17:01:30CET\nAustràlia i França han empatat en el primer dia de la final de la Copa Federació (1-1), que es disputa a la localitat australiana de Perth sobre pista dura, després que Kristina Mladenovic doblés Ajla Tomljanovic (6-1, 6-1) en el duel inaugural i que la número u del món, Ashleigh Barty, s'imposés davant Caroline Garcia (6-0, 6-0).\nMladenovic, número u de l'equip gal, no va trobar gaires problemes per derrotar Tomljanovic, que només va aconseguir signar un 'break' en l'hora i 12 minuts que va durar el partit al RAC Arena de Perth.\nLa representant francesa va iniciar el duel amb un 3-0 al qual va donar continuïtat amb un altre parcial idèntic després que l'oceànica aconseguís trencar el seu servei. Ja en la segona màniga, dos nous trencaments li van permetre avançar-se 5-0, i va tancar la trobada en el seu següent servei.\nEncara més contundent va ser el triomf que va aconseguir a continuació Barty, que va signar un dels millors partits de la seva carrera davant Caroline Garcia en guanyar tots els jocs en 56 minuts. A la primera raqueta mundial li van ser suficients tres trencaments en cadascun dels dos sets disputats per posar la igualada en la sèrie aquest dissabte.\nAquest diumenge, en la segona jornada, les número u de tots dos països s'enfrontaran entre si en el tercer partit, mentre que el quart es dirimirà entre Tomljanovic i Garcia. En cas d'empat, decidirà el dobles entre en les parelles Barty/Samantha Stosur i Tomljanovic/Garcia.\nAustralianes i franceses busquen conquerir el ceptre mundial que l'any passat va alçar la República Txeca; l'equip oceànic compta amb set títols en la competició (1964, 1965, 1968, 1970, 1971, 1973 i 1974), mentre que França suma dos (1997 i 2003).


Conselleria premia a Benetússer com a municipi més innovador en urbanisme i arquitectura amb perspectiva de gènere | Valencia Extra\nL’Ajuntament de Benetússer ha sigut premiat guanyador en la quarta edició dels ‘Premis Urbanisme, Mobilitat, Paisatge, Habitatge i Arquitectura amb Perspectiva de Gènere’.\nBenetússer ha concursat en la categoria de municipis entre 5.000 i 20.000 habitants d’aquest concurs, organitzat per la Conselleria d’Habitatge i Arquitectura Bioclimàtica al costat de la Conselleria de Política Territorial, Obres Públiques i Mobilitat.\nDurant el lliurament de premis s’ha descrit al projecte ‘Benetússer lliure de violència contra les dones en els espais públics’ com “una actuació innovadora que cartografia l’espai públic des de l’experiència de les dones, l’entorn quotidià amb la finalitat de plantejar propostes d’intervenció urbana en tot el municipi”.\nSegons explica la regidora d’Igualtat, Ana Martín Valero, “el projecte recull moltes de les accions desenvolupades en matèria d’igualtat durant els últims anys (festes inclusives i no sexistes, senyalització igualitària, semàfors paritaris, campanyes de sensibilització i de participació ciutadana…) i altres actuacions que s’estan implantant”.\nRecentment s’ha realitzat un estudi per a detectar zones sensibles de la localitat on les dones se senten més insegures, amb l’objectiu d’aplicar accions concretes sobre aquests espais per a augmentar la seguretat de les dones en ells.


CONNECTA AMB ELS TEUS FILLS. Com prevenir el consum de drogues i altres conductes de risc. – AMPA de l' Institut de Sils\nAquest és un petit breviari on apareixen 4 situacions relacionades amb els factors protectors (els pares i les mares com a models, la comunicació, els amics i els límits i les normes) que ens ajuden a entendre què vol dir prevenció del consum de drogues, i què podem fer amb els nostres fills perquè al llarg de la seva vida, siguin responsables i prenguin les decisions més adequades.\nAquest document és el primer d’una sèrie de recursos específics relacionat amb les diferents sustàncies de consum.\nUs deixem els enllaços perquè també els pogueu consultar:\nConnecta amb els teus fills. Quan als pares ens preocupa el tabac. Eina educativa, per a pares i mares, que intenta resoldre dubtes, pors i inseguretats pròpies de la tasca d’educar els fills en relació amb el consum de tabac.\nConnecta amb els teus fills. Quan als pares ens preocupen les begudes alcohòliques\nConnecta amb els teus fills. Quan als pares ens preocupen els estimulants i les drogues de síntesi\nEtiquetat: alcohol, Comunicació, conductes, Drogues, drogues de síntesi, estimulants, Formació famílies, Hàbits saludables, Normes i límits, Notícies, porros, tabac\nEntrada prèvia TINC UN ADOLESCENT A CASA: GUIA PER A UNA CONVIVÈNCIA SALUDABLE\nEntrada següent Com comunicar-se amb fills i filles adolescents?


Igualada amb el DEFC 2019\nAhir es va fer la presentació institucional del DEFC a Igualada, Ciutat Europea de l'Esport\nA un mes vista de la celebració del Dia de l'Educació Física al Carrer (DEFC) el 25 d'abril vinent, el Museu de la Pell de la capital de l'Anoia va acollir el president del COPLEFC, Pere Manuel, com a impulsor del DEFC, que va estar acompanyat per Aleix Gabarró, sub-director general d'Ordenació Curricular del Departament d'Educació, i Oriol Marcè, sub-director general d'Activitats Esportives i Infraestructures de la Secretaria General de l'Esport, a més de Marc Castells, alcalde d'Igualada en qualitat d'amfitrió.\nEn primer lloc, Pere Manuel va referir-se a l'oportunitat d'encaix que permet un acte com el DEFC, en possibilitar al COPLEFC d'asseure's enmig del Govern en matèria d'Educació i d'Esport, perquè "l'Educació Física està al mig de tots dos àmbits". Com a segon aspecte, va recordar el desconeixement de la ciutadania i la societat en general del que es fa a l'assignatura d'Educació Física avui dia com a justificació per a la promoció de l'esdeveniment. També va posar en relleu el veritable significat de l'Educació Física, que va més enllà de l'esport i que ha de promoure hàbits saludables per a tota la vida. La qual cosa el va portar a demanar més hores per a l'assignatura i a reivindicar la tasca que es fa des del Col·legi en contra de les exempcions, perquè tot l'alumnat, futurs ciutadans, l'assumeixin.\nL'acte va continuar amb la presentació dels reptes marcats aquest 2019 al DEFC 2019, com són un desplegament més gran al territori, una més amplia col·laboració d'entitats i administracions, la presentació de noves eines de difusió i, evidentment, un més elevat nombre de participants. Uns objectius que són a l'abast, tenint en compte algunes dades centrades en Catalunya després de la iniciativa inicial nascuda a la població asturiana de Laviana. El salt que ha viscut la mobilització és realment espectacular, des dels escassos 2.000 alumnes participants el 2016, als més de 15.000 que ja hi ha ara mateix inscrits, com també pel que fa a centres participants, que van ser 16 a la primera edició celebrada a casa nostra, mentre que fins al moment ja són més de 150 els que hi ha registrats. I el mateix es pot dir quant a territori, amb una trentena de comarques on es viurà el DEFC. Aquestes dades, sens dubte, creixeran més amb la participació de nous centres a la mateixa ciutat d'Igualada que encara poden sumar-se al DEFC.\nPer la seva part, Aleix Gabarró, des del Departament d'Educació, va insistir en el significat de l'Educació Física com a matèria més enllà de l'esport, perquè comporta un conjunt de valors i posseeix una capacitat de transversalitat que cal aprofitar. Va mostrar-se favorable a un estudi de possibles adaptacions curriculars per assolir una més elevada presència de l'assignatura i va remarcar el potencial de l'Educació Física, perquè és un fet que "molts alumnes es queden a l'escola, després de l'horari, per fer educació física en alguna de les seves manifestacions". També va afirmar que "és un pal de paller educatiu".\nEn el torn d'Oriol Marcè, va recordar la seva doble presència a l'acte, en qualitat de sub-director general del Consell Català de l'Esport (CCE), però també com a membre col·legiat del COPLEFC. Va aprofitar per recordar les diverses actuacions que es duen a terme des de la Secretaria General de l'Esport i la voluntat efectiva de col·laboració amb el Departament d'Educació, dimensió que justifica del tot un esdeveniment com el DEFC. Va afirmar que "si es fa una bona Educació Física, tindrem uns alumnes actius, que seran en el futur uns ciutadans saludables". Finalment, no va voler perdre l'oportunitat de donar ple suport a la iniciativa del COPLEFC, d'acord amb el que ja recollia el 2n Congrés de l'Esport Català, on es proposava una hora diària d'Educació Física escolar, així com la promoció de les pauses actives a l'àmbit laboral.\nSeguint l'ordre previst en la presentació, dos professors d'Igualada van llegir el manifest del DEFC, que és el text que es proposa com a cloenda de l'activitat que es durà a terme per tot el país, des de l'Alt Empordà al Montsià, i del Segrià i la Terra Alta a qualsevol comarca de la costa.\nEn darrer lloc, Marc Castells, alcalde d'Igualada, va destacar la força del professorat en general i també del d'Educació Física, als quals va atorgar el caràcter de referents per als alumnes posant-se ell mateix com a exemple respecte del professor que va tenir. I atesa aquesta capacitat, va considerar que "està bé que es facin actes com el DEFC, al carrer, perquè la societat ho vegi". Encara més contundent va ser en afirmar que "no hi ha societat sana sense esport". Respecte de la condició de Ciutat Europea de l'Esport 2019, l'alcalde va manifestar que "va més enllà d'organitzar-hi actes esportius, perquè del que es tracta és que sigui una línia troncal en la vida de la ciutat". Es va mostrar agraït a la tria del COPLEFC per a l'organització de l'acte central del DEFC a Igualada, i va expressar el seu suport a la iniciativa del Col·legi de Professionals de l'Activitat Física i de l'Esport de Catalunya perquè "volem que la nostra ciutadania pugui viure millor" i l'esport sens dubte hi ajuda.\nCom a cloenda de l'acte, una foto de família amb els membres de la taula i dels participants a l'acte va ser el preludi d'un Dia de l'Educació Física al Carrer multitudinari i exitós.\nD'esquerra a dreta: Rosa Plassa, regidora d'Esports d'Igualda; Aleix Gabarró, sub-director general d'Ordenació Curricular del Departament d'Educació; Marc Castells, alcalde d'Igualada i president de la Diputació de Barcelona; Pere Manuel, president del COPLEFC; Oriol Marcè, sub-director general d'Activitats Esportives i Infraestructures de l'SGE, i Carmen Ercilla, vicepresidenta del COPLEFC, tots amb la samarreta del DEFC que es facilitarà a tots els professors organitzadors i ajudants del DEFC.\nEsport i Rendiment 13\nAF i Turisme al Medi Natural 14\nGestió i Economia de l'Esport 17\nCOPLEFC Emprèn 2019...2019-06-11\nPas enrere en el socorrisme aquà...2019-06-07\nJuny 2019 2\nMaig 2019 1\nMarç 2019 5\nFebrer 2019 1\nSetembre 2018 2


Placeta de las Porras 7, Albayzín, 18199 Granada, Espanya\nAquest barri és una opció fantàstica per als viatgers que els interessa l'arquitectura, la història i trobar bon ambient – Comprova la ubicació\nBona situació! Mostra el mapa Situació excel·lent! Té un 9,4/10. (Puntuació a partir de 246 comentaris)\nL'han puntuada els nostres clients després d'allotjar-se al Apartamentos Carmen del Jazmín.\n*8.7* Catedral de Granada: a només 5 minuts! (407 m a peu)\n*9.2* Albaicín: a només 3 minuts! (200 m a peu)\n*8.6* Royal Chapel: a només 5 minuts! (406 m a peu)\n*8.6* Sacromonte: a només 5 minuts! (365 m a peu)\n*8.3* Carrer d'Elvira: a només 5 minuts! (343 m a peu)\n*8.3* Plaça Nueva: a només 3 minuts! (208 m a peu)\n*9.2* St Nicholas Viewpoint: a només 5 minuts! (353 m a peu)\nAssegura't un bon preu al Apartamentos Carmen del Jazmín - els clients que s'hi han allotjat fa poc li han posat un 8,6.\nBedroom was very cosy and lovely\nAlbayzín és una opció fantàstica per als viatgers interessats en l'arquitectura, la història i trobar bon ambient.\nEl Apartamentos Carmen del Jazmín treballa amb Booking.com des del 14 de febr. de 2012.\nQuan vols allotjar-te al Apartamentos Carmen del Jazmín?\nLa reserva més recent en aquest allotjament és del 28 de set. a les 13:52 des d'Espanya.\nApartament 1 Habitació (4 Adults + 2 Nens)\n65 apartaments com el Apartamentos Carmen del Jazmín s'acaben de reservar al nostre web\n6 raons per triar el Apartamentos Carmen del Jazmín\n403 establiments a Granada\nInstal·lacions del Apartamentos Carmen del Jazmín\nEl El Balcon del Albaicin té una puntuació de 9,1\nMira les 30 millors cases i apartaments de vacances de Granada, segons 30.734 opinions de cases i apartaments de vacances autèntiques a Booking.com.\nCom arribar al Apartamentos Carmen del Jazmín des de Aeroport de Federico García Lorca de Granada-Jaén\nEls clients que han consultat el Apartamentos Carmen del Jazmín també han consultat: Almanzora Apartments\nAquests apartaments, situats en una casa tradicional d'estil rústic al cim d'un turó, tenen una vista magnífica sobre el barri d'Albaicín i disposen d'internet Wi-Fi gratuïta. La reserva més recent en aquest hotel és d'avui a les 12:47\nFeaturing air conditioning, Casa de los Neveros offers accommodation in Granada, in a historic building with no lift. Alhambra and Generalife is 600 metres away. All units have a TV. 1 persona s'ho està mirant ara mateix\nL'Urbanliving Jarreria és a Granada i ofereix WiFi gratuïta. L'Alhambra és a 10 minuts a peu i la catedral de Granada, a 800 metres. 1 persona s'ho està mirant ara mateix\nEl Home Granada està situat a Granada, a 300 m de la catedral de Granada. L'establiment ofereix aire condicionat i WiFi gratuïta a tot arreu. 2 s'ho estan mirant ara mateix


Sobre Arquetica - Actualitat Arquetica\n[:CA]Marc Fernández, arquitecte[:es]Marc Fernández, arquitecto[:]\nEl vessant social de l’arquitectura és la que m’empeny a compromoterme professionalment amb cadascun dels meus treballs i els meus clients. Aquest mateix compromís m’obliga a veure l’arquitectura indissociable de la seva funció i els seus usuaris. No hi ha dues persones iguals, no hi ha dos encàrrecs iguals; Arquitectura a mida.\nEl servei que jo dono és un servei a mida de tots i de cada un. Com vius, com et mous, com veus i com sents ?. Si em comptes les teves necessitats et disseny teva llar.\nEl meu objectiu és millorar l’accessibilitat de les edificacions i els espais públics i augmenti la qualitat de vida de les persones que els habiten, dels seus familiars i del seu entorn més proper.\nServei de consultoria, assessorament i projectes fa a l’adaptació i millora de l’accessibilitat d’habitatges, edificis, equipaments i espais urbans per a tots, incloent la gent gran, persones discapacitades, etc.\nLa personalització dels espais habitables respon de manera inequívoca a les necessitats de qui els ocupa. Per això analitzem acuradament l’ús i la forma de vida de l’usuari per garantir una òptima solució així com una proposta arquitectònica única.


Els ajuntaments de València i Massamagrell exploraran vies de col·laboració per posar en marxa un projecte que pose en valor la marjal de Rafalell i Vistabella, un paratge que unix els dos termes municipals i que suposa "un xicotet miracle mediambiental", en paraules del regidor de Conservació d'Àrees Naturals i Devesa-Albufera de l'Ajuntament de València, Sergi Campillo.\nPrecisament Campillo ha visitat la marjal juntament amb l'alcalde de Massamagrell, Pep Galarza, i tots dos han mostrat la seua predisposició per col·laborar en la posada en valor del paratge, que abasta una superfície total de vora 103 hectàrees.\nEste aiguamoll es troba inclòs al catàleg valencià de zones humides i es sòl no urbanitzable d'especial protecció, una qüestió que molts veïns i veïnes han defensat al llarg dels anys per protegir la marjal. Per la seua ubicació és un paratge molt important per a la biodiversitat, donada la seua utilitat estratègica per conservar i connectar poblacions de peixos endèmics i tortugues autòctones.\nLa marjal de Rafalell i Vistabell es nodrix d'aigües subterrànies i aigua de regs. Està dominada per canyissos i joncs, que servixen de refugi a diverses espècies d'aus, i a més, té un sistema dunar molt interessant i pràcticament verge que la connecta amb la mar. "L'Ajuntament de València té una responsabilitat en conservar i cuidar la marjal de Rafalell i Vistabella, que compartim amb Massamagrell. Per això, entre els dos ajuntaments estem explorant vies de col·laboració per poder posar encara més en valor esta marjal que va sobreviure miraculosament a totes les èpoques d'urbanització salvatge. Per això, ara més que mai hem de conservar este xicotet miracle mediambiental", ha declarat per finalitzar Campillo.


Entrevistes virtuals | BIBLIOBÚS MONTSERRAT\nArxivar per Entrevistes virtuals\nFes la teva pregunta a Blanca Busquets\n2 Juny 2016 a les 09:33 · Filed under Entrevistes virtuals and tagged: Blanca Busquets, Entrevistes virtuals\nBlanca Buquets és la convidada del mes de juny a l’espai Entrevistes virtuals i fins el dia 23 pots enviar-li la teva pregunta a través del formulari que trobaràs a la Biblioteca Virtual .\nHa publicat diverses novel·les: Presó de neu (2003), El jersei(2006), Tren a Puigcerdà (2007), Vés a saber on és el cel (2009),La nevada del cucut (2010), La casa del silenci (2013) i Paraules a mitges (2014). La seva última novel·la és Jardí a l’obaga (2016).\nPregunta a Maria Barbal\n10 febrer 2016 a les 09:30 · Filed under Entrevistes virtuals and tagged: Biblioteca Virtual, Entrevistes virtuals, Maria Barbal\nMaria Babal es l’autora convidada a les Entrevistes virtuals d’aquest mes. Aquest és un espai de participació que ofereix la Biblioteca virtual on els lectors poden adreçar-se als seus autors preferits per fer-los preguntes sobre les seves obres.\nFins el 26 de febrer podeu enviar les vostres preguntes a través del formulari a Maria Barbal, autora de títols com Pedra de tartera, Emma o En la pell de l’altre.


Descobreix el secret de la nostra ensaïmada de cabell dàngel\nInici > Blog > Elaboració > Descobreix el secret de la nostra ensaïmada de cabell d'àngel!\nEl cabell d'àngel és un dolç molt vinculat a les compotes i melmelades, que s'obté a partir de carbassa, per això també se'l coneix com dolç de carabassa.\nEl cabell d'àngel és un dolç molt vinculat a les compotes i melmelades, que s'obté a partir de la carbassa, per això també se'l coneix com dolç de carabassa.\nEl seu nom prové de l'aparença que té, en forma de tires o fils fins allargats i de color daurat, semblant a l'aspecte amb el qual s'imagina la cabellera dels àngels.\nPer elaborar aquest dolç, es cuina la polpa de la carbassa en una solució de sucre molt concentrada (almívar) fins que es desfila en una mena de fils fins de color groc daurat. Sol emprar-se en l'almívar la mateixa quantitat de sucre que de carbassa i en algunes ocasions s'afegeix a la barreja suc de llimona i canyella per aromatitzar.\nEl dolç resultant s'empra com a farcit de nombrosos dolços, entre ells les nostres delicioses ensaïmades de cabell d' àngel, pastissos o pastissos.\nI com una imatge val més que mil paraules, us deixem aquest vídeo on en Tolo, el nostre pastisser artesà, prepara un deliciós cabell d'àngel que després utilitzarà com a farciment de les nostres ensaïmades. Bon profit!


Informació de la Ribera: EL RC ALZIRA S’IMPOSA AMB CLAREDAT AL DÉNIA (47-10)\nEL RC ALZIRA S’IMPOSA AMB CLAREDAT AL DÉNIA (47-10)\nLa nau del RC Alzira, navega vent en popa en esta fase de Permanència/Ascens, tercera trobada, tercera victòria.\nEl cos tècnic va decidir donar "pista" als jóvens jugadors de l’equip i en benefici de la seua formació, es va prendre la decisió de renunciar a la fase d’ascens per a jugar per la permanència; ara es demostra que l’encert va ser ple ja que els xavals estan tenint un paper decisiu en esta fase de la lliga.\nEn el partit davant el Dénia, sis dels set assajos, van ser aconseguits per xics de a penes díhuit anys, Dani Dasí (3), Pablo Pepiol (2) i Javier Gómez (1), a més, Pepiol, es va erigir en la figura del partit, aconseguint ell a soles vint-i-cinc punts dels quaranta-set.\nEls dos equips es presentaven amb baixes a la trobada, però l’Alzira tenia més fons d’armari i això es va notar sobre el terreny de joc, a pesar que els locals van jugar amb un menys des del minut trenta per l’expulsió d’Adrián Alonso.\nEls alzirenys van eixir al camp a per totes, amb un joc espectacular. Així, ja en el minut huit, Javi Gómez avançava a l’Alzira (5-0), en el díhuit, arribava el primer assaig de Dani Dasí, que transformat per Pablo Pepiol, significava el 12-0, en el vint-i-huit, Pepiol transformava un colp de castic (15-0) i en el trenta-set, ell mateix aconseguia assajar, encara que esta vegada sense transformar, 20 a 0 amb el que s’arribava al descans.\nEsta vegada no va haver-hi reprimenda del míster en el descans, les coses anaven sobre rodes, si a cas xicotets detalls de disciplina sobre el terreny, però no calia llançar les campanes al vol, es jugava amb un home menys i quedava tota la segona part.\nLes coses no van poder començar millor, minut un de la represa, i de nou Dani Dasí aconseguix assajar, no va haver-hi transformació però era el quart assaig i significava punt de "bonus ofensiu"(25-0), només sis minuts després, colp de castic que transforma Pablo Pepiol (28-0), en el cinquanta-quatre, Dani aconseguia el seu tercer assaig en el seu compte particular, ho transforma Pepiol (35-0), en el seixanta-tres, el capità, Dani Vento, se suma a la festa, assaig (40-0). Faltaven huit minuts per al final, estava tot el peix venut però, el Dénia inclús va tindre arrestos d’aconseguir en els minuts finals dos assajos.\nPerò faltava el millor, en el minut setanta-huit, Pablo Pepiol recupera un baló en la seua línia de vint-i-dos i es marxa amb força i velocitat per banda esquerra, desfent-se de quants contraris li ixen a l’encontre, arribant a la zona de marca junt amb el banderí i córrer per la zona fins a assajar baix pals, com no, ell mateix, va aconseguir la transformació, 47-10, marcador final.\nBon partit de l’Alzira que en esta fase de la lliga va recuperar l’estil de joc que li caracteritzara anys arrere.\nPer al pròxim cap de setmana, a les baixes per lesió ja sabudes de David Ferrer, José Vicent, Ximo Fraile i Daniel Grindrod i el sancionat Sergi Arenes, caldrà sumar la d’Adrián Alonso, expulsat, i la de l’home del partit, Pablo Pepiol que té partit amb la Selecció Valenciana sub 20. A favor, es recupera a Alex Palop.


Ripollet Ràdio | Ple Municipal 22/02/2018 (Podcast)\nData d'emissió: 22 febrer 2018 Hora d'emissió: 19 :\t30 Programa: Ple Municipal\nL’Ajuntament de Ripollet va celebrar aquest dijous, dia 22, el Ple Ordinari del mes de febrer. Es van aprovar els tres punts de l’ordre del dia i cinc mocions, entre elles, en destaca una en suport a la vaga feminista del 8 de març i una moció d’urgència per demanar la baixada de ràtios a les línies de P3 del municipi.\nDesprés del despatx d’ofici, es va debatre la modificació de l’ordenança fiscal per a la prestació de servei esportius per a l’exercici 2018. Aquest punt es va aprovar gràcies als vots de la regidora no adscrita, Mònica Laborda, ERC i PP. El PSC es va abstenir i Ciutadans i PDECAT van votar en contra. Xavier Peñarando, regidor del PDECAT, explicava que el seu vot era en contra “perquè no s’ha fet un expedient amb totes les ordenances com es fa cada any”.\nEls altres dos punts de l’ordre del dia també van quedar aprovats. La modificació del preu públic dels Serveis Culturals i de lleure del Patronat Municipal de Cultura va quedar aprovada amb el vot a favor d’ERC i les abstencions de la regidora no adscrita i el PSC. PDECAT, PP i Ciutadans van votar en contra.\nEl nou reglament del Defensor/a de la Ciutadania també va quedar aprovat. Des del PP, es va criticar “la poca previsió del govern” i per això la seva posició va ser l’abstenció. L’alcalde de Ripollet, Jose M. Osuna, responia que a ell tampoc li agradava “aquesta situació d’estar sense una figura escollida i definida”. “S’ha explicat en diverses reunions que no ha estat possible trobar ningú que volgués ocupar aquest lloc”, explicava Osuna. També s’ha mostrat crític amb el PP i els ha animat a buscar algú ells també.\nPel que fa a les mocions, destaquen l’aprovació d’una moció en suport a la vaga feminista del 8 de març, en commemoració del Dia Internacional de la Dona, per tal de facilitar a totes les treballadores que ho vulguin poder-s’hi adherir i fer una aturada en els seus llocs de treball. La moció va ser presentada de forma conjunta per les formacions del PSC, ERC-Junts per Ripollet i Decidim. Lurdes Serra, regidora d’ERC, va ser l’encarregada de llegir el punt i va reivindicar la importància de continuar amb les polítiques de conciliació laboral i familiar i el dret de la dona sobre el seu propi cos, així com va fer palès el fet que moltes de les tasques que fan les dones no són reconegudes encara avui en dia.\nLa moció va quedar aprovada amb els vots a favor de la regidora no adscrita i el PDECAT i amb les abstencions del PP i Ciutadans. Des del PP i Ciutadans, es va dir que no s’hauria de barrejar el tema de la dona amb ideologies polítiques. La regidora del PSC Maria Lladó contestava així després del torn d’intervencions: “La moció ha estat més ambiciosa que el 8 de març. No oblidem que el 50% de la població som dones. Si la dona s’atura, s’atura el món. No és només per paralitzar el consum, sinó que és per fer evident que moltes de les injustícies les vivim les dones”.\nLes altres mocions que es van aprovar van ser una en rebuig a l’augment de les tarifes del transport públic a la regió metropolitana de Barcelona, presentada per Ciutadans. Va quedar aprovada amb els vots a favor de Mònica Laborda, PSC i Decidim i amb les abstencions de PDECAT, ERC i PP.\nTambé va quedar aprovada per unanimitat la moció per reforçar la línia E4 de bus, presentada conjuntament pel PSC, ERC-JpR i Decidim. Davant de la massificació de la línia de bus exprés que connecta Ripollet amb Barcelona, es treballarà per posar un altre vehicle i que reforci sobretot l’hora punta entre les 6.20  h i les 9 h.\nD’altra banda, es van portar a debat dues mocions per un sistema de pensions més just: una la presentava PSC i l’altra, ERC-JpR. Finalment va quedar aprovada la moció presentada pel PSC, per establir un sistema de pensions amb major capacitat de redistribució i reducció de les desigualtats. La moció va comptar amb 10 vots a favor, mentre que la d’ERC en va tenir 9.\nPer últim, es va aprovar una moció d’urgència per demanar la baixada de la ràtio a P3 de les escoles del municipi, amb els vots a favor d’ERC, PDECAT, Ciutadans i PSC i amb les abstencions de Mònica Laborda i el PP. Luís Tirado, regidor i portaveu del PSC Ripollet, va fer èmfasi en la importància de l’educació en el municipi “per tal de millorar la renda per càpita que té Ripollet”. “Apostem per una baixada de ràtios i no volem que es tanquin línies de P3, que és la proposta que sembla que té el Departament d’Ensenyament sobre la Taula”, explicava Tirado.\nPle Municipal 25/01/2018»\nPle Municipal 22/03/2018


MÓN D'ESCALADA: ORDESA\nEscalar en aquest parc nacional és realment especial tant per la bellesa del lloc com per l’espectacularitat de les seves parets. I si el que vols són vies d’aventura, és el lloc ideal.\nL’escalada és atlètica i desplomada, amb molts diedres i fisures. Hi ha vies molt dures, però també n’hi ha de més assequibles per poder prendre mides.\nPer arribar al Parc Nacional s’ha d’anar fins al poble de Torla, i d’aquí ens arribem a la Pradera, d’on podrem veure les parets a sobre nostra. En temporada alta està prohibit pujar-hi amb cotxe i hi ha un servei de bus des de Torla que per 4,5 euros ens hi puja en pocs minuts. Del 30 de juny al 31 d’agost el 1r bus surt a les 6 del matí i l’últim baixa a les 22:00. De l’1 de setembre al 16 l’horari és de les 6 a les 21:00. I per setmana santa és de 7 a 20:30.\nA tots els pàrquings de la zona està prohibit acampar. Es pot buscar algun racó amagat als afores o a la pista que va cap a Bujaruelo, just on hi ha la barrera, o al poble d’abans, Broto. Sinó a la sortida de Torla hi ha 2 càmings econòmics. Quan s’acaba la temporada del bus, es pot pujar amb cotxe fins a la Pradera, però no s’hi pot dormir. A Torla també hi trobem alguna botiga de material d’escalada.\nUna bona via per començar i conèixer el tipus d’escalda és combinar la primera part de las BRUJAS i la segona de la FRANCO-ESPAÑOLA al Tozal del Mallo. Via de fins a 6b amb roca força bona. De 6 a 8h d’escalada. 1h 30mi d’aproximació. La baixada és cap a l’est, per les clavijas de Salarón.\nUna altra via molt bona, però més exigent és la ZARATHUSTRA. Al Pilar del Cotautero. Desploma del 1r llarg a l’últim!! Cal portar estreps ja que s’ha de superar un gran sostre equipat amb burils i pitons. Via llarga, de 8 a 10h d’escalada. 1h 30mi d’aproximació. La baixada és cap a l’est, per les clavijas de Cotatuero.\nUna altra via boníssima, però més dura és la RACS. La descriuen com una obra mestra i la veritat és que mentre l’escales t’adones que la descripció és molt encertada. Via molt desplomada i gairebé totalment desequipada, hi ha 4 pitons i 1 friend abandonat en tota la via i no estan als passos clau!!. Els primers llargs trobem les reunions amb 2 burils, després n’hi ha amb pitons i algunes que s’han de montar, però totes es poden reforçar. S’ha de portar 2 jocs de friends i d’aliens, el camalot del 4 i un joc de tascons. La via es pot protegir molt bé exceptuant algun petit tram, però no queda massa expo. De 7 a 9h d’escalada. 1h 30mi d’aproximació. La baixada és cap a l’est, per les clavijas de Cotatuero.\nJo només he fet aquestes 3, però a Ordesa hi ha moltíssimes vies bones. Algunes molt dures, però d’altres assequibles com l’Anglada al Libro Abierto, la Rabadá-Navarro al Pilar del Cotatuero o la Ravier al Tozal del Mallo.\nPublicat per leon a 12:17\ntrepetxu 11 d’octubre de 2012 a les 16:16\nescalar la Racs és com fotre's el millor plat en el millor retaurant! Quin tros de via!\nescolta, podries passar-me el contacte de David G.? Volia demanar-li una topo del Pedra-sud!